text:
Perezida Paul Kagame, ni umwe mu banyepolitiki ku isi no muri Afurika by’umwihariko, bazwiho gusubiza ibibazo babazwa mu buryo butangarirwa cyane, abatari bacye bakabona ibisubizo bye mo ubwenge, kurasa ku ntego no kuvugisha ukuri kwa ngombwa ntacyo aciye ku ruhande. Muri iyi nkuru, turabagezaho ibibazo 9 yagiye abazwa n’ibisubizo yatanze.
Ibi bibazo n’ibisubizo byabyo tugiye kubagezaho, ni ibyo Perezida Paul Kagame yabajijwe n’ibitangazamakuru bitandukanye, hakaba higanjemo ibyo yabajijwe na Jeune Afrique mu minsi yatambutse ndetse n’ibyo yabajijwe n’abategura inama mpuzamahanga yiga ku bukungu (World Economic Forum).
1. Buri gihe umunyarwanda uzwi iyo apfuye, mu gihugu no hanze yacyo ni wowe uhita ushyirwa mu majwi. Ibiheruka ni uwahoze ari umuganga wawe Dr Emmanuel Gasakure cyangwa umunyemari Assinapol Rwigara. Ibi ntibimaze kukurambira?
Byaba bimaze kundambira cyangwa bitarandambira, utekereza ko hari icyo byahindura? Abo bakwirakwiza ubwo busazi bazi impamvu babikora, n’impamvu bakomeza kubikora, ibyo ni ugusenya, guhungabanya no gutuma abantu bumva ko mu Rwanda nta muntu ushobora gupfa urupfu rusanzwe. Ibyo byose ntacyo bimariye... Nta gihe mfite nta n’ubushake bwo gutekereza kuri ibyo.
2. Imiryango Itegamiye kuri Leta n’abaharanira ubwisanzure batangaje ko batewe impungenge n’ubwisanzure bw’abaturage muri politike no mu gutanga ibitekerezo mu Rwanda. Hari icyo wavuga kuri ibyo batangaje?
Nzagira icyo mbivugaho igihe bazatangira gukoresha amategeko n’amahame nk’ayo mu bihugu byabo. Niba urugero, umwirabura w’umunyamerika yiciwe ku muhanda wo mu mujyi kuko adafite ibara ry’uruhu runaka, bazabaza Perezida w’icyo gihugu nk’uko biha uburenganzira bwo kungerakaho njyewe ubwanjye icyo aricyo cyose. Nzabiha agaciro, igihe iyo miryango, izo nzego n’ibyo binyamakuru bazahindura uburyo bavuga bakareka guhora bandika ibintu bimwe nk’aho nta kintu na kimwe gihinduka mu Rwanda muri iyi myaka isaga 20 ishize.
Hagati aho, akazi kanjye ni ukuyobora igihugu cyanjye neza uko mbishoboye. Umunsi Abanyarwanda bazumva ko nakoze nabi, bazaba bafite uburenganzira bwo kunenga, ibitekerezo byabo nibyo bifite agaciro mu maso yanjye. Ubu mu gihe iyo miryango igaragaza ikigero cy’ubwisanzure buri mu Rwanda, babikora bashingiye ku gisobanuro kitari nyacyo cy’ubwisanzure ibihugu byo mu Burengerazuba bitanga bigamije ikindi kintu... Kuri twe Abanyarwanda, nta bwisanzure bwabaho mu gihe nta bwisanzure bwo kubona ubuvuzi bwiza, uburezi, ibyo kurya n’amashanyarazi; nta bwisanzure bwabaho hatari uburinganire hagati y’abagabo n’abagore. Aho ntabwo twakumvikana.
3. Ubwisanzure mu kuvuga no gutanga ibitekerezo, mu by’ukuri mu Rwanda burahari?
Mpura n’abantu babarirwa mu bihumbi icumi mu manama nkora hirya no hino mu gihugu. Mu gihe cy’amasaha menshi, abaturage baravuga nanjye nkabatega amatwi. Banenga abayobozi babo, bavuga ku baturanyi babo, ibibazo n’impungenge zabo, bakisobanura hanyuma ngafata imyanzuro. Ibyo ni iki niba atari ubwisanzure mu kuvuga no gutanga ibitekerezo?
4. Ariko ngo ubwisanzure ntiburagerwaho nk’uko bigaragazwa n’umuryango w’abanyamakuru batagira umupaka na Komite ishinzwe kurengera Abanyamakuru, ngo itangazamakuru riranigwa?
Ibi ni ibyo bavuga ku bushake birengagiza ibimenyetso bifatika. Ntibasoma ibinyamakuru byacu, ntibumva amaradiyo yacu yigenga. Iyaba koko barakoze akazi kabo, bari kubona ko ahubwo igitandukanye n’ibyo bavuga, muri iki gihugu dushobora kunenga Guverinoma ndetse bakananenga Kagame ntibafungwe. Amategeko yacu ntahana abanenga, ahana gusa abatukana, abaharabika, ababiba urwango n’abamamaza Jenoside. Ni nk’ahandi hose bafite Demokarasi.
5. Ni gute ibyabaye mu Rwanda byafasha mu kwirinda Jenoside aho ari ho hose ku isi?
Byagerwaho binyuze mu kuvuga amateka uko ari, harebwa ibyabizanye ndetse n’uburyo twabashije kwikura muri ibyo bihe bibi. Byagerwaho kandi hubakwa umuryango mugari uhamye kandi buri wese yibonamo, hanyuma hakimakazwa politiki ishyira mu gaciro igakora ibikwiye, ikarwanya imvugo zibiba urwango n’irindi vangura mu baturage. Abaturage kandi bagomba gufashwa kwigirira icyizere no gutegura ejo habo heza, buri wese aha agaciro mugenzi we.
6. Ni ibiki byari biguteye ubwoba cyane mu gihe cya Jenoside yo mu 1994? Ni iki cyaguteraga imbaraga?
Ibyo mu 1994 byari bibi cyane kuburyo byabaye ngomba ko ubwoba budushiramo. Ntabwo twari tugifite ubwoba bw’icyo ari cyo cyose, kuko n’ubundi twari habi cyane. Twagombaga kwitanga twese tukagerageza tugakora ibyo twashoboraga byose nk’abantu. Twahagaritse ibyo gukoreshwa n’ubwoba, twari duhuze cyane turwana n’ibyari birimo kuba... Ahubwo ubwo Jenoside yari ihagaze, nibwo twatangiye kugira impungenge z’ibintu bimwe na bimwe, twibaza uko buri kintu tugiye kugishyira mu mwanya wacyo n’ibindi nk’ibyo... Iyo abantu barimo kubaho mu buzima bakagombye kubamo, nibwo ubwoba n’impungenge bitangira kugaruka, ukibaza uti ni iki ngiye gukora kugirango ubuzima burusheho kumera neza?
Naho inkomoko y’imbaraga, yari icyo twari twizeye cy’uko igisubizo kigomba kuva muri twe. Nta kindi cyari gutekerezwa, icyo gitutu cyo kumva ko nta kindi gisubizo cyari gihari, cyunganirwaga no kubona hari intambwe turimo gutera, bigatuma tubona ko bishoboka gukomeza tujya imbere. Kubona umusaruro w’ibyo urimo gukora bigufasha gukomerezaho bikanaguha imbaraga zisumbuyeho.
7. Ni ikihe cyifuzo cyawe ku bakiri bato?
Abakiri bato bagomba kumenya ko kugira icyo wikorera cyangwa icyo ukorera umuryango mugari ukomokamo, bitangira kare. Ntabwo mugomba gutegereza ikindi gihe ngo bizabe ari bwo bikorwa. Hari ibintu byinshi bishobora kuyobya abakiri bato, bikababuza gukora ibyo bakwiye kwikorera no gukorera umuryango mugari bakomokamo. Mu gihe cy’ubusore, baba bashobora gutakaza igihe mu buryo bworoshye. Icyifuzo cyanjye kuri bo, ni uko bagira igihe cyo gukina no kwishima ariko nanone bakagira igihe cyo gutekereza ku bifite agaciro, kandi ntibazuyaze gukurikira icyabagirira akamaro.
8. Wowe ubwawe wifata nk’umunyembaraga, umuyobozi ushyize imbere imibereho y’abaturage cyangwa ibyo byombi icyarimwe?
Ndi umugabo utanga ubuzima bwe kubera impamvu y’abaturage be n’igihugu cye. Sindi umuntu usuzuguritse yego, ndabyemera. Ku bindi bisigaye, wanyita uko ushaka, ushobora no kutampa agaciro, ntacyo bintwaye.
9. Ninde muntu ufata nk’icyitegererezo (role model) mu buzima bwawe?
Nagiye nigira ku bintu bitandukanye kuruta uko nigira ku bantu bihariye ku giti cyabo. Ariko, hari abantu b’ibihangange, mu bice bitandukanye by’isi. Ubona hari abantu b’igitangaza bakoze ibintu byiza, bikagira impinduka ku batuye isi bose. Gusa njye nigira ku bintu biba birimo kuba (cyangwa ibyabaye), ibibazo bibaho n’uburyo bishakirwa ibisubizo, aho gukora ibintu nigana gusa umuntu umwe runaka.


c: text/html

text:
Amasengesho ahindura ibitari guhinduka
Yigira imbere ho hato, yubama hasi, arasenga ngo niba bishoboka icyo gihe kimurenge Mariko 14:35 Mu byakozwe n’intumwa 12:3-5 naho tuhasanga inkuru z’ukuntu Herode yashakaga kwica Petero, agashyirwa mu nzu y’imbohe bagshyiraho n’abarinzi bo ku murinda ariko ngo ab’ Itorero bagira umwete wo kumusabira ku Mana. Ku murongo wa 12 baravuga ngo Akibitekereza atyo asohora kwa Mariya nyina wa Yohana wahimbwe Mariko, aho abantu benshi bari bateraniye basenga. Ijambo ry’ Imana kandi riratubwira ngo gusenga bigira umumaro iyo umuntu asenganye Umwete. Yesu nawe yaratubwiye ngo dusenge ubudatuza, arongera ati musenge mutagwa mu moshya.
Gusenga ni itegeko kandi tujya twirengagiza ko ari mu nyungu zacu. Burya amategeko abereyeho kugirango yubahirizwe iyo atubahirijwe hari ingaruka. No mugusenga nuko iyo udasenga ubwo uba ubaye imbohe, wemeye kwibera muri prison y’icyaha ukaba imbata ya satani.
Gusenga ni byiza kuko bikingura ijuru, bimara umubabaro, bifasha umuntu. Nta yindi nzira dufite yo kuvugana no kubana n’ Imana atari ukaba mu masengesho. Mu masengesho ibyananiranye birahinduka abana barahinduka, umugabo cyangwa umugore bagahinduka, abavandimwe n’inshuti barahinduka, abanzi bacu barahinduka bakatugarukira. Mu masengesho ibisakuza biraceceka. Mu masengesho harimo imbaraga zihindura ibintu abantu basigara basiganuza uko byagenze. Abakuneguraga barakugarukira, mu masengesho imiryango yari ifunze irafunguka, abatari bakuzi barakumenya kuko byahindutse kuko amateka yahindutse.
Abayuda bamenya ko bagoswe barasenga Imana irahindura ivuguruza akagambane k’abapagani. Barasenze baratabarwa icyobo abanzi bari babaciriye aba aribo bakigwamo. Esiteri 4.
Igihe Petero yari i Luda hafi y’ Yopa bamutumyeho bamubwira ko Tabita yapfuye, Petero ahageze ariheza arapfukama arasenga Tabita arazuka. Imana ntikorera mu rusaku, ntikorera mu nduru. Petero yajyanye Tabita mu masengesho. Nkuko twabibonye mu byakozwe n’intumwa kubwo gusenga Petro yavuye mu nzu y’imbohe kubwo gusenga kwawe nawe hari hari imbaraga zigiye kugukura muri prison wari umazemo igihe. Birashoboka ko ari prison u’uburwayi, prison y’ubukene, prison yo gusuzugurwa, prison yo kutagira agaciro, prison y’ibyaha, prison y’ubushomeli, intambara m’urugo. Nubwo satani yagushyizeho abakurinda hari Malayika w’ Imana uje kukubohora. Mu gitabo cy’ 2 Abami 6:17 Elisa arasenga ati "Uwiteka ndakwinginze , muhumure amaso arebe." Nuko Uwiteka ahumura amaso y’ uwo musore arareba, abona umusozi w’uzuye amafarashi n’amagare by’ umuliro bigose Elisa. Iyo dusenga ntidukorwa n’isoni Uwiteka atanga ingabo nyinshi zigapfa ku bwacu. Umwanzi ntadutungura. Uwiteka aburira abe.
Hezekiya amaze kumva inkuru zuko agiye gupfa yarasenze nuko yongererwa imyaka yo kubaho. Hari aho tugomba guhagarara kugira ngo Imana ibihindure. Hana yabaye imbere y’Imana arasenga kubwo
kwinginga Imana irahindura ava kw’izina ry’ingumba yitwa Umubyeyi.
Zakariya ari mu murimo w’ubutambyi imbere y’Imana Malayika aramusanga aramubwira ati ibyo wasabye byumviswe. Umugore wawe Elizabeti azabyara umwana w’umuhungu uzamwite Yohana. Uko niko Malayika yasanze Koruneliyo ati gusenga kwawe n’ubuntu byawe byazamukiye kuba urwibutso imbere y’ Imana.
Hari inkuru nkunda cyane Daniyeli 10. Daniel ngo yari amaze igihe asenga nuko ngo Malayika w’Imana aramusanga aramubwira ati" Witinya Daniyeli, kuko uhereye ku munsi watangiriye gushishikarira gusobanukirwa no kwicisha bugufi imbere y’ Imana yawe yarumviswe kandi niyo anzanye." muri iyi nteruro hari amagambo akomeye 3. 1. Gushishikarira ese Daniyeli yari ashishikajwe n’iki? 2. Ese Daniyeli Yasobanukiwe iki? 3. Kwicisha bugufi. Ese yicishije bigufi ate? Ntabwo tubitindaho tuzabirebera hamwe ubutaha. Ariko Tubitekerezeho. Ese twaba tudasubizwa kubera ibyo bintu 3. Twaba tudasubizwa kuko tutazi gusenga uko bikwiye, twaba tudasubizwa kuko nta vision dufite, twaba tudasubizwa kuko tudasenga mu kuri no mu mwuka, twaba se dusenga by’urwiyerurutso, haba se ari ugusenga bijyanye ni irari ryacu gusa ntacyo byungura ubwami b’ Imana? Twaba se dusenga tudafite umutima ukunda Imana ahubwo ari ibyo ari imigsiha tuyishakaho gusa? Yesu adufashe.
Dusabe Umwuka atuyobore mu masengesho atubwire uburyo dusengamo kuko inzira z’Imana ziratangeje Imana ntitukayimenyere, hari abatsinda babanje kurwana Dawudi na Goliati cyangwa ishyanga rigatera irindi shyanga aha twibuke inkuru za ba Gidiyoni n’izindi nyinshi dusanga muri Bible, hari abagomba kuzenguruka Yeriko bubeceke, Ba Yehoshefati ntibyabasabye kwikebagura bahimbaje Imana gusa Imana abanzi babo basubiranamo, hari abandi badayimoni birukanwa ari uko habayeho gusenga no kwiyiriza ubusa gusa. Ba Ezira ngo barasenga biyiriza ubusa binginga Imana yemera kubumvira.Ezira 8: 23.
Hari igihe usabwa gutanga igitambo, gusaba imbabazi gusa yaba uwaguhemukiye cyangwa uwo wahemukiye. Dusabe Umwuka atuyobore kandi aduhishurire. Hari umuntu twigeze kugirana ikibazo gikomeye Imana insaba kumubabarira birangora ariko ngahora nsaba Imana ngo impe imbaraga nuko bigeraho Imana iranshoboza. Yaje guhura n’intambara zimukomereye ziruta izo yantezaga Imana iransanga irambwira ko ngomba kumubera urumuri nkamugeza ku musalaba. Ubu niko bimeze ndamubwiriza tugafatana ibihe nkamusengera. Icyo nari ngendereye rero kubwo kumvira Imana hari ibintu bikomeye Imana yankoreye, hari imiryango yafungutse ku buzima bwanjye. Dusabe Imana itwereke aho biboheye, itwereke nicyo dukwiye gukora kandi twumvire. Amahoro y’Imana
abane natwe.

robotstxt: allowed

filter: keep


text:
Karongi: Umwana w’imyaka 7 yarohamye mu mugezi arapfa
Umwana witwa Benegusenga Elyse wo mu Kagari ka Kabuga, Umurenge wa Rugabano, mu Karere ka Karongi yaraye arohamye mu mugezi ahita apfa.
Aganira na Kigali Today, Umunyamabanga Nshingwabikorwa w’Umurenge wa Rugabano, Mukama Lubert, yavuze ko ibi byabaye ku munsi w’ejo tariki ya 30 Kanama 2016 mu ma saa kumi n’igice.
Yagize ati “Ejo ku mugoroba ni bwo twamenye ayo makuru ko uwo mwana yagiye mu mugezi witwa Gasumo uri hagati y’Umudugudu wa Bihembe n’uwa Nyagasozi hamwe n’abandi bana akarohama agapfa.”
Mukama kandi yakomeje agira ababyeyi inama yo gukumira impanuka nk’izi bacunga abana babo kandi bakababuza kujya mu mazi bari bonyine.
Ati “Si n’ababyeyi gusa, ahubwo twese hamwe nk’umuryango nyarwanda tukarinda abana kwegera ahatera impanuka, buri wese akaba ijisho rya mugenzi we kandi tugakomeza gukangurira abana na bo kwirinda impanuka.”
Tuvugana, Mukama yatubwiraga ko ari bwo bari bagishakisha uburyo umurambo wa nyakwigendera wagezwa ku Bitaro bya Kibuye kugira ngo ubashe gukorerwa isuzumwa.


text:
Inganda eshatu za Kawunga n’amagaraje atatu nibyo byafunzwe mu gikorwa cy’ubugenzuzi bw’isuku cyakozwe mu Murenge wa Muhima, kuwa Gatatu, tariki ya 9 Ugushyingo 2016.
Umunyamabanga Nshingwabikorwa w’Umurenge wa Muhima, Ruzima John, yabwiye IGIHE , ko ubu bugenzuzi bwari bugamije kureba koko niba isuku irangwa mu ngo z’abaturage batuye mu gace ayobora ari nayo iba n’aho bakorera.
Yagize ati “Nyuma yo kubona ko abaturage bacu isuku bamaze kuyigira umuco ariko aho bakorera hakirangwamo isuku nke, ni byo byatumye umurenge wacu uhaguruka ujya kugenzura mu nganda no mu magaraje n’ibinamba bihakorera uko isuku yaho yifashe.”
Yakomeje avuga ko hafunzwe inganda eshatu za Kawunga n’amagaraje atatu n’ubwo atari byo bari bagambiriye.
Yagize ati “ Twafunze inganda eshatu za kawunga n’amagaraje atatu, tunagira inama andi magaraje 20 ku byo akwiye gukosora kugira ngo nayo tutazayafunga. Hari n’abo twagiye duca amande.”
Bizimungu Théogène ufite uruganda rwa Kawunga rwafunzwe we avuga ko ubuyobozi bw’Umurenge wa Muhima bwari kubanza kumugira inama aho guhita babafungira.
Yagize ati “Ubundi njye numvaga ubuyobozi butari guhita budufungira ahubwo bwari kubanza bukatugira inama kuko murabona ko isuku yo ihari, naho ibyo kuvuga ngo abakozi bari kuba bambaye utuntu ku mazuru n’amasarubeti ntabwo twari tubizi kuko ubwo bazaga batabitubwiye.”
Biteganyijwe ko kuri uyu wa Kane, iki gikorwa cy’ubugenzuzi bw’isuku kiri bukomereze mu maresitora n’utubari n’ahacururizwa inyama.


text:
Umuti bakoresheje bagakira ibiheri burundu
Ibiheri byo mu maso usanga bibangamira ubifite ndetse bamwe bigatuma bumva bitakarije icyizere kuko batinya umuntu ubitegereza mu maso. Abantu bamwe twaganiriye bavuga ko hari uburyo bworoshye bakoresheje bagakira ibiheri mu gihe gito ubu bakaba basa neza.
Uwitwa Liliane yagize ati : “ Nari maranye ibiheri byo mu maso igihe kinini narivuje ku baganga b’uruhu ku buryo bari basigaye banyandikira imiti nanjye ubwanjye nayireba ubwoba bukanyica. Imiti y’abangaga narayikoreshaga, uyu munsi bibaka byagiye ariko ejo bikongera bikagaruka noneho byasaze.
Naje guhura n’umuntu wari ufite umwana warwaye ibiheri ngo amuvurisha poudre ya Salvatis. Yampayeho gake ngo njye kureba uko bimera ariko mu cyumweru kimwe nari ntangiye kubona impinduka nziza. Ubu niyo nakomeje kwisiga kandi icyiza cyayo nuko itubuka kandi uwayisize niyo yaba agira uruhu rw’amavuta nk’urwanjye ageza nimugoroba agisa neza, atayaze”
Yarongeye ati : “ Ubu ndasa neza nanjye genda mbwira abandi ibyiza by’iyo poudre yankijije. Kuva mu kwa munani ntangiye kuyikoresha uruhu rwanjye rurasa neza kandi ntirukiyaga nka mbere”
Si abagore bavuga ko bakoresheje iyi poudre gusa bagakira ibiheri kuko n’abasore nabo bahamya ko yabavuye bakaba basa neza mu maso. Uwitwa Kwizera Philadelphie yagize ati : “ Iyi poudre nanjye narayikoresheje narimfite ibiheri byananiranye rwose irakiza.Nari narivuje ahantu henshi byaranze nakoresheje ama antibiotic menshi nahabwaga n’abaganga b’uruhu byaranze ariko iyi poundre yankijije mu gihe kitarenze ukwezi”
Uwitwa Audrey nawe ati : “Iyi poudre nanjye maze ibyumweru bibiri nyikoresha mfite impinduka nziza zigaragara. Nari narivuje hose kuba dermatologue ( abaganga b’uruhu) batandukanye ariko ubu rwose uruhu rwanjye ruri kumera neza.”
Ababyeyi bafite abana bagize ubwivumbure ku ruhu ( allergies) nabo bemeza ko iyi poudre yabavuriye abana.
Uwitwa Grace yagize ati :“ Umwana wanjye yarwaye allergies ku ruhu ugasanga arasa nk’igisimba neza. Naramuvuje ahantu hose hashoboka bandangiraga ko bavura indwara z’uruhu. Bampaye amavuta bampa za shampoo n’indi miti ariko ntacyo byatangaga. Wasangaga akomeza kuribwa akishimagura kandi akanasa nabi cyane. Aho menyeye iyi poudre ya salvatis ubu ntabwo akishimagura cyane kandi ayikoresheje icyumweru kimwe gusa kandi na twa duheri tugenda twuma ku buryo mfite icyizere ko azakira burundu.”
Ubwo ni ubuhamya butangwa n’abakoresheje iyi poudre ya salvatis. Iiy poudre iboneka mu Rwanda ku giciro cyiza ikaba ivura indwara z’uruhu zananiranye zirimo ibiheri n’amabara yabyo n’izindi
Ku bindi bisobanuro wahamagara kuri 0788606046.
Gracieuse Uwadata
Ibitekerezo byanyu
-
-
-
-
-
murakoze kuturangira iyo poudre ivura ibiheri.
muturangire numuti ukuraho amabara yumukara aza munsi yamaso
bigatuma uruhu ruhinduka umukara
murakoze
-
-
murakoze akenshi ayo mabara aterwa namavuta arimo hydroquinone .
nyuma yigihe kinini uyisiga ayo mabara atangira kuza.
twabazaga icyakuraho ayo mabara .mugihe waretse amavuta arimo hydroquinone wakoresha iki kugirango uruhu rwawe rwongere rugaruke.
murakoze
-
-
Ndabashimiye,none c iyi poudre wayisiga bisanzwe utarwaye ibiheri ?i.e uyikoresheje murwego rwa make-up ntangaruka ?Murakoze
-
-
-
-
-
-


text:
sam.
25
juin
2011
ISOMO RYA MBERE
Igitabo cy’Intangiriro Intg 21, 3.8-21
Muri iyo minsi, 3Abrahamu yita umuhungu we Izaki, uwo Sara yari yamubyariye. 8Umwana arakura, aracuka. Umunsi wo gucutsa Izaki, Abrahamu akoresha ibirori ararika abantu benshi, arabagaburira. 9Bukeye, wa muhungu Hagara w’Urnunyamisirikazi yari yarabyariye Abrahamu, Sara amubona akina. 10Ni ko kubwira Abrahamu ati « Menesha uriya muja n’umwana we, kuko umwana w’uriya muja atagomba kuzagabana umurage n’umwana wanjye Izaki. » 11Ibyo birakaza Abrahamu cyane, kuko yari umuhungu we. 12Ariko Imana iramubwira iti « Iby’umuhungu wawe n’umuja wawe ntibigutere umutima mubi. Icyo Sara akubwira cyose umwumve, kuko Izaki ari we umuryango witiriwe izina ryawe uzaturukaho. 13Naho umuhungu w’umuja wawe nawe nzamugira umuryango, kuko na we ari uwawe.»
14Abrahamu arazinduka cyane, yenda umugati n’isaho y’uruhu irimo amazi abiha Hagara, amuhekesha umwana ku bitugu, aramusezerera. Aragenda ajya kuzerera mu butayu bwa Berisheba. 15Amazi aza gushira muri ya saho y’uruhu, umwana amuta mu gihuru. 16Aragenda ajya kwicara ahitaruye, nk’intera y’aho umuheto wageza. Ubwo yaribwiraga ati « Noye kureba aho umwana wanjye apfa ! » Yicara ahitegeye, atera hejuru ararira. 17Imana yumva ijwi ry’umwana, maze Malayika w’Imana ahamagarira Hagara mu ijuru ati « Hagara, ni iki ? Wigira ubwoba, kuko Imana yumvise ijwi ry’umwana aho ari. 18Haguruka ! Ujyane umwana umufashe ukuboko, kuko nzamugira umuryango mugari.» 19Imana imuhumura amaso abona iriba, aragenda avoma amazi yuzuza isaho, aramiza umwana. 20Nuko Imana ibana n’uwo muhungu, arakura atura mu butayu, aba umurashi. 21Atura mu butayu bwa Parani, nyina amushyingira umukobwa wo mu gihugu cya Misiri.
ZABURI (Zab 34 (33),7-8,10-11,12-13)
Inyik/ Umunyabyago yaratabaje, Uhoraho aramwumva.
Umunyabyago yaratabaje, Uhoraho aramwumva,
maze amuzahura mu magorwa ye yose.
Umumalayika w’Uhoraho aca ingando
hafi y’abamutinya, akabagoboka.
Nimutinye Uhoraho, mwebwe abo yitoreye,
kuko abamutinya nta cyo babura.
Abakire bageza aho bakena bagasonza,
naho abashakashaka Uhoraho nta cyo babura.
Bana, nimuze muntege amatwi,
mureke mbigishe uko mutinya Uhoraho.
Ari hehe umuntu ukunda ubugingo,
akifuza guhirwa mu buzima bwe bwose ?
IBANGONDIRIMBO RIBANZIRIZA IVANJILI (Yak 1,18)
Alleluya Alleluya.
Mana, waratwibyariye ukoresheje ijambo ryawe ry’ amanyakuri,
kugira ngo tube imena mu biremwa byawe.
Alleluya.
IVANJILI
+ Matayo (Mt 8, 28-34)
Muri icyo gihe, 28Yezu amaze gufata inkombe yo hakurya mu gihugu cy’Abanyagadara, abagabo babiri bahanzweho na roho mbi baturuka mu irimbi baza bamusanga ; bari ibintu by’ibinyamaswa, ntihagire utinyuka kunyura iyo nzira. 29Nuko barasakuza bati «Uradushakaho iki, Mwana w’Imana ? Wazanywe no kuduturumbanya igihe kitaragera ? » 30Hirya y’aho rero hakaba umukumbi w’ingurube zarishaga. 31Roho mbi ni ko kwinginga Yezu ziti «Niba utwirukanye, twohereze muri uriya mukumbi w’ingurube.» 32Arazibwira ati « Nimuzijyemo ! » Nuko ziva muri abo bantu zijya muri za ngurube, maze uwo mukumbi wose ukonkoboka mu manga n’umuriri mwinshi, wiroha mu nyanja urarohama. 33Abashumba barahunga basubira mu mugi, bavuga ibyabaye byose n’ibyerekeye abahanzweho. 34Nuko abatuye umugi bose basanga Yezu ; ngo bamubone, baramwinginga ngo abavire mu gihugu.


text:
Inyubahiro Ikoze muki
Hari ku cyumweru mu ma saa sita ubwo ababikira bari bavuye mu misa, bari bateraniye mu nzu bafatiramo ifunguro. Nyuma yo gufungura baje kuganira ku bibazo bimwe na bimwe. Umuto muri bo abaza abandi ati :"Igitsina cy'umugabo ari cyo bamwe bita inyubahiro gikoze mu ki ?"
Umubikira wa mbere ati "Gikoze mu nyama yorohereye, mbese kimeze nk'akaregeya k'ihene".
Uwa kabiri ati "Gikoze mu mutsi ukomeye cyane mbese kimeze nk'umurundugushu w'igihumyo cyangwa ndembo y'abashinzwe umutekano".
Uwa gatatu ati : "Mwese ntimubizi, Inyubahiro ikoze mu igufa".
Impaka zabaye ndende noneho biyemeza gushakisha umugabo ngo bitegereze neza igitsina cye. Nibwo bibutse ko bafite umushumba wabaragiriraga inka witwaga "Ruhinda". Nuko bahenga bugorobye bamutumaho, araza bamushyira mu cyumba, bamubwira ko inka zamwanduje
indwara y'uburenge, ko bagomba kumusuzuma umubiri wose yambaye ubusa !!Ababikira bitoramo ubanza kujya kureba, nuko agezeyo intoki n'ibiganza bye abitembereza umubiri wose wa Ruhinda, ageze ku gitsina aritonda arakorakora, nuko agaruka yiruka ati "Ibyo Mama Clarisse yavuze nibyo, igitsina cya Ruhinda gikoze mu karegeya". Abandi banga kubishira amakenga bohereza uwa 2, aragiye nawe arakorakora, ageze ku gitsina aragifata aragifumbatiza,akajya agikandakanda ngo yumve uko gisobetse, uko akandakanda akumva kirimo kirashibuka nk'uruhembe rw'umuheto !! Yasohotse mu cyumba yiruka nuko abwira ba babikira bagenzi be ati" Ibyo Mama Rosa yatubwiye ni ukuri,igitsina cya Ruhinda gikoze mu ndembo y'abashinzwe umutekano, gifite ingufu ziruta iza "amortisseurs (Springs)" z'indege" !!!.
Ababikira baraseka barakumbagara. Ubwo noneho biyemeza kohereza uwa nyuma mbere y'uko bafata umwanzuro. Ubwo arakugendeye, asanga
Ruhinda icyuya cyamurenze, mbese ntiyasobanukiwe rwose n'iryo suzuma ry'ababikira. Nibwo uwo mubikira afatishije udutoki twe igitsina cya Ruhinda, uwo mubikira yumva kirashyushye umuriro uracanye cyatokombeye, mu gihe agikabakaba agifumbatiye avana hasi ajyana hejuru, yumva ibintu bishyushye bimumenetse ku ntoki, nuko asohoka yiruka asanga ba babikira ; mu kubereka ikiganza cye bose bagwa mu kantu bavugira icyarimwe bati"U-MU-SO-KO-RO". Bati :" Mama Denise niwe ufite ukuri,igitsina cy'umugabo nta gushidikanya gikoze mu I-GU-FA !!!!!!!!!".
Related Posts by Categories


text:
Abakiranutsi babeshwaho no kwizera!
INTEGO : ABAKIRANUTSI BABESHWAHO NO KWIZERA
Yeremiya 17 :7-8 Hahirwa umuntu wizera Uwiteka, Uwiteka akamubera ibyiringiro. 8. Kuko azahwana n’igiti cyatewe hafi y’amazi gishorera imizi mu mugezi. Ntikizatinya amapfa nacana, ahubwo ikibabi cyacyo kizahorana itoto, ntikizita ku mwaka wacanyemo amapfa kandi ntikizareka kwera imbuto zacyo.”
Yohana 6 : 66-69 Benshi mu bigishwa be bahera ubwo basubira inyuma, barorera kugendana na we. 67.Yesu abaza abigishwa be cumi na babiri ati “Kandi namwe murashaka kugenda ?”68.Simoni Petero aramusubiza ati “Databuja, twajya kuri nde, ko ari wowe ufite amagambo y’ubugingo buhoraho, 69.natwe tukaba twizeye tuzi yuko uri Kristo, Uwera w’Imana ?”
Yohana 11 : 40 Yesu aramubwira ati “Sinakubwiye nti ‘Niwizera uri bubone ubwiza bw’Imana’ ?”
Umukiranutsi abaho mu buzima bwo kwizera Imana, ntashyira amaso ku bantu cyangwa ku bintu ahubwo yizera Imana imutabara muri byose yaba atunze cyangwa adatunze. Uku kwizera gutungisha abantu b’Imana nubwo benshi bahura n’ingorane bagashaka kuva ku Mana ngo bigendere nyamara baba bagomba kwihangana, bakizera Kristo kuko ariwe ufite amagambo y’ubugingo.
Igiti giteye hafi y ‘amazi gihorana itoto, kuko kiba gishoroye imizi mu migezi, ntigitinya amapfa gikomeza kwera imbuto. Niko abakiranutsi baba bagomba kumera nubwo ibyago n’amakuba byabo ari byinshi ariko Uwiteka abatabara muri byose.
Umukiranutsi ushoreye imizi muri Yesu, nubwo yahura n’ibibazo ntabwo acogora, akomeza gukora imirimo y’Imana akiranuka, akizera Imana itajya ihindukana n’ibihe.
Lazaro yararwaye, batumaho Yesu arasibira kugeza aho Lazaro apfuye. Bagitumaho Yesu ababwirako byabayeho kugirango bihimbarishe izina ry’Imana.
Bashiki ba Lazaro bumvaga ko iyo Yesu ahaba musaza wabo ataba yapfuye. Natwe duhura n’ibibazo byinshi, ukumva ko Imana itaba ihari ngo duhure n’ibibazo, ariko bibaho kugirango nidutabarwa, izina ry’Imana rihabwe icyubahiro.
Yesu ababajije aho Lazaro ari, bamwumvisha ko bamaze iminsi bamuhambye, yanutse, bamwereka ku gituro, ariko yari yabwiye Marita ko niyizera aribubone ubwiza bw’Imana ; nawe amusubiza ko yizeye Kristo ukwiriye kuza mu isi. Yesu ararama ashimira Imana, ahamagara Lazaro arazuka.
Nubwo twahura n’ingorane tukabona bigeze kure cyane nta garuriro, tujye twibuka ko umukiranutsi abeshwaho no kwizera, ntitugacogore, tuzatabarwa mu isi, twongererwe n’ubugingo buhoraho mu gihe kizaza.
NDUWUMWE Jean Paul


text:
Chorale Louange (CEP-KIE) yateguye igitaramo cyo kwizihiza imyaka 15 imaze ivutse!
Chorale Louange igizwe n’Abanyeshuri b’Abapantekonte biga muri Kaminuza y’u Rwanda mu ishuri rikuru Nderabarezi rya Kigali (Louange CEP-KIE). Kuri uyu wa 26 Mutarama 2014, Louange yateguye igitaramo gikomeye kigamije kwizihiza isabukuru y’imyaka 15 imaze ishinzwe aho muri KIE.
Nk’uko twabitangarijwe na Laurent Usanzumuhire ushinzwe itangazamakuru n’iterambere muri Chorale Louange, ni ubwa mbere umunsi nk’uyu ugiye kubaho ndetse bakaba bifuza ko byazakomeza bikajya biba buri mwaka.
Uwo muhango uzatangizwa mu gitondo muri KIE, nimugoroba habe igikorwa nyirizina aho bazaba bari hamwe n’abanyeshuri bose baciye muri iyo Chorale mu myaka yatambutse. Hazaba kandi hari abantu batandukanye, barimo incuti zabo, abanyamakuru, Chorale Amahoro ikorera umurimo w’Imana mu Itorero rya ADEPR Remera na Worship Team ya KIE. Umuvugabutumwa muri iki gitaramo azaba ari Pastor Barore Cleophas.
Chorale Louange yatangiye umurimo mu mwaka w’1999, itangijwe n’abaririmbyi 7 gusa mu gihe ubu imaze kugera ku basaga 100. Chorale Louange ishingwa, nta zina yagiraga, yaje kwitwa Louange mu mwaka w’2000 bashingiye ku murimo bakora wo guhimbaza Imana.


text:
Umujyi wa Kigali mu isuzuma ry’imikorere y’amashuri
Kuva mu Ukwakira 2012, ubugenzuzi bw’amashuri mu Mujyi wa Kigali buri mu igenzura mu mashuri abanza n’ayisumbuye, rigamije kumenya uko ibigo by’amashuri bikurikiza indangagaciro z’uburezi, ibigo bibiri bizagira amanota ya mbere bikazahabwa igihembo.
Kuri uyu wa 22 Mutarama, hasuwe bimwe mu bigo biherereye mu Murenge wa Kacyiru na Kimihururura, harebwa inyubako, imiyoborere y’ikigo, ibikoresho by’ishuri n’ibindi, ibigo bimwe ugasanga bigifite imbogamizi mu gutanga uburezi bwiza.
Ibibazo byiganje (...)
Kuva mu Ukwakira 2012, ubugenzuzi bw’amashuri mu Mujyi wa Kigali buri mu igenzura mu mashuri abanza n’ayisumbuye, rigamije kumenya uko ibigo by’amashuri bikurikiza indangagaciro z’uburezi, ibigo bibiri bizagira amanota ya mbere bikazahabwa igihembo.
Kuri uyu wa 22 Mutarama, hasuwe bimwe mu bigo biherereye mu Murenge wa Kacyiru na Kimihururura, harebwa inyubako, imiyoborere y’ikigo, ibikoresho by’ishuri n’ibindi, ibigo bimwe ugasanga bigifite imbogamizi mu gutanga uburezi bwiza.
Ibibazo byiganje mu bigo byasuwe, G S Kacyiru ya kabiri, ES Kacyiru, GS Rugando, ni isuku nke, kudategura amasomo kw’abarimu no kutagira ibitabo cyane cyane iby’ururimi rw’igiswahili.
Irindi shuri ryasuwe, IFBK riherereye mu Murenge wa Kacyiru, rifite intege nke mu micungirwe yaryo no kugira abanyeshuri bake batarenga 74 n’abarimu batatu badafite aho bategurira amasomo, ibitabo byo kwigishirizamo, n’ibindi bibazo byatumye itsinda ryasuraga rikemanga ireme ry’uburezi buhatangirwa.
Naho ku ishuri rya La Colombière, ryabaye icyitegererezo mu yasuwe haba ku isuku, imyigishirize ituma ritsindisha cyane abanyeshuri bakora ibizamini bya Leta.
Umugenzuzi w’Uburezi mu Mujyi wa Kigali, Yankurije Marthe, yatangaje ko muri rusange ibigo by’amashuri byivuguruye mu kugira isuku ariko ko bisabwa kongera ibitabo mu masomero n’ibindi bikoresho nkenerwa, no kunoza imicungire y’abakozi.
Yankurije Yasabye abayobozi b’ibigo by’amashuri kwegera Minisiteri y’Uburezi ikabaha ibikorwesho hagamijwe kunoza imikorere.
Umugenzuzi w’Uburezi mu Mujyi wa Kigali yavuze ko nyuma y’iri genzura ibigo bibiri bizagaragaza ko byitwaye neza bizahembwa hakaba hateganyijwe n’inama y’uburezi izagaragaza ibitagenda neza bikwiye gukosorwa.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Apotre Serukiza Sosthene agiye kumurika igitabo gikubiyemo inzitizi 4 z’ububyutse
Umushumba mukuru w’itorero Guerisons des Ames Intumwa Serukiza Sosthene ari mu myiteguro yo kumurika igitabo gikubiyemo ubutumwa bumenyesha abakristo n’abandi bose inzitizi enye (4) z’ububyutse.
Iki gikorwa giteganyijwe mu gitaramo kizabera ku Gisozi aho itorero Apotre Sosthene asanzwe ayobora ribarizwa ahazwi ku izina rya Gakinjiro ka Gisozi, kuri iki cyumweru tariki 23 Ukwakira 2016, kikazatangira sa cyenda kugeza sa moya n’gice z’umugoroba (15h00-19h30).
Apotre Sosthene Serukiza agiye kumurika igitabo gisobanura inzitizi 4 z’ububyutse
Apotre Sosthene akunze kugaragaza yewe no mu nyigisho ze akangurira abantu kuba mu bihe by’ububyutse. Kuva yagera mu Rwanda yakunze guhamagarira abashumba b’amatorero kwishyira hamwe ngo harebwe uko byabyara ububyutse. Serukiza avuga ko yifuje kumenyesha itorero inzitizi enye z’ububyutse abinyujije mu gitaba yanditse.
Uretse Apotre Sosthene, iki gitaramo kizanitabirwa na bamwe mu bahanzi bakunzwe hano mu Rwanda ndetse n’amatsinda y’abaririmbyi bose bazamufasha mu buryo bwo guhimbaza Imana binyuze mu ndirimbo. Muri aba harimo Patient Bizimana, Pst. Paul Sunzu naho amatsinda akaba ari Korari Musingi, El Shadai hamwe n’itsinda rigizwe n’abana ba Apotre Serukiza nabo bamaze kwigarurira imitima ya benshi kubera gukundwa biturutse ku mpano yo kuririmba bagaragaza.
Muri ki gitaramo kandi hazaba harimo n’umukozi w’Imana Canon Antoine Rutayisire usanzwe ubarizwa mu itorero ry’Abangirikani mu Rwanda.
Canon Antoine Rutayisire azitabira iki gitaramo
Apotre Serukiza Sosthene ni umushumba w’itorero Guerison des Ames yanatangirije mu gihugu cy’u Burundi akaba n’umwigisha w’ijambo ry’Imana ariko akaba yaramenyekanye cyane cyane mu ndirimbo benshi bamenye nk’ibisirimba, aho afatwa nk’uwashyize ahagaragara bwa mbere izi ndirimbo.
Innocent Kubwimana@Agakiza.org


text:
Perezida w’Inama y’Ubutegetsi y’iyi koperative yo kubitsa no kuguriza, Nsengiyumva Pierre Claver, atangaza ko ubugenzuzi buheruka gukorwa bwasanze umwe mu bakozi bakira amafaranga (Cashier) witwa Mushimiyimana Beatrice, yaranyereje amafaranga y’u Rwanda asaga ibihumbi 600.
Ubwo bujura ngo abagenzuzi babugaragarijwe n’umucungamutungo w’iyi SACCO, Nsengiyumva akaba ahamya ko nta gikuba cyacitse kuko ibyabaye byamenyekanye hakiri kare kandi uwo mukozi akaba yahise abyemera agasaba imbabazi.
Ati “Uwo mukozi arabyemera kandi arasaba imbabazi akavuga ko azishyura. Ibyo ari byo byose tugomba kumufatira icyemezo nka Komite ya Koperative, tukazamenyesha abanyamuryango.”
Bamwe mu banyamuryango ba SACCO ya Ngamba bumvise iby’uwo mukozi, bashima abagenzuzi kuko bakoze neza umurimo wabo bakagaruza amafaranga yari yibwe atarazimira, ariko ntibifuza ko uwo mukozi yakomeza kubakorera kuko hari impungenge z’uko yazongera gukora mu mafaranga.
Umwe muri bo aragira ati “ Ni byiza ko abayobozi bacu bamutahuye atarayatorokana, ariko byaba byiza uwo mukozi bamusimbuje undi, hato atazongera kwitiza amafaranga yacu.”
Perezida w’inama y’ubutegetsi arizeza abanyamuryango ko Koperative yabo ihagaze neza, kandi ko ubugenzuzi bugikomeje kugira ngo harebwe ko nta handi haba harakozwe ubujura.


text:
Intebe y’inteko y’ururimi n’umuco, isanga ukutamenya ururimi, ubusirimu ndetse n’ubunebwe bwo gushakisha amagambo, ari imwe mu ntandaro y’ivangandimi mu Kinyarwanda.
Ibi Dr Niyomugabo Cyprien Intebe y’Inteko y’ururimi n’umuco, abitangaza ashingiye ko muri iyi minsi mu rurimi rw’ikinyarwanda hakunze kugaragaramo ivangandimi, aho usanga abarukoresha, baruvanga n’icyongereza, igifaransa ndetse n’izindi ndimi zitandukanye z’amahanga.
Dr Niyomugabo anatangaza kandi ko n’ubwo hari ababona ko nta kibazo iri vangandimi riteye, abahanga mu ndimi bavuga ko ari ikibazo gikomeye ku rurimi kuko rushobora no kuzima.
Anagaragaza kandi ko iri vangandimi ubu riri imbere mu bitera ururimi rw’Ikinyarwanda guta umwimerere warwo, kandi ururimi ari imwe mu nkingi za mwamba ziranga umuco w’igihugu, aho abenshi banarufata nk’ingobyi y’umuco.
Dr Niyomugabo Cyprien usanzwe ari umwarimu muri Kaminuza y’u Rwanda mu gashami k’indimi n’ubugeni, asobanura impamvu nyamukuru zitera iryo vangandimi mu Kinyarwanda, ndetse agatanga n’umuti warikosora, kugirango ikinyarwanda gisubirane umwimerere wacyo.
Aragira ati’’ Abantu bakunze gukoresha Ikinyarwanda bakavangamo izindi ndimi, akenshi usanga nta rurimi na rumwe baba bazi neza, bikabatera kuvangavanga indimi kugirango babashe guhitisha ubutumwa bwabo”.
Indi mpamvu Dr Niyomugabo agaragaza, ni uko hakiri abafata kuvangavanga indimi zo hanze n’iKinyarwanda nk’ikimenyetso cy’ubusirimu.
Avuga ko aba bakoresha izo ndimi mu Kinyarwanda kugirango bagaragarize abo bazibwira ko ari abasirimu bize bakaminuza, batari inkandagirabitabo cyangwa se abaturage nk’uko bikunze gukoreshwa mu mvugo z’ubu, ibi bikaba ari bimwe mu bimenyetso baba barasigiwe n’ubukoroni.
Dr Niyomugabo kandi avuga ko ubunebwe bwo gushaka amagambo yabugenewe akoreshwa mu Kinyarwanda kugirango akoreshwe mu mvugo, hitwazwa ko ikinyarwanda gikennye kandi atari byo, nabyo bituma abantu bakoresha amanyamahanga mu Kinyarwanda, atari uko ay’ikinyarwanda yabuze, ahubwo ari ubunebwe bwo kuyashaka ngo bayakoreshe.
Dr Niyomugabo anatangaza kandi ko, hari igihe iri vangandimi rikunze gukoreshwa rimwe na rimwe ku bushake, cyane cyane ku bantu baganira bazi neza ikinyarwanda ndetse n’izindi ndimi z’amahanga, bigatuma bazivangamo kuko baba baziziranyeho kandi zose bazivuga neza.
Ikindi kandi iri vangandimi ngo rishobora gukoreshwa mu gihe abaganira bashaka kugira amakuru bahisha abantu, bigatuma bavangamo izindi ndimi bahuriyeho zo hanze, kugirango bagire ibyo bakinga abo badashaka ko babumvira amakuru.
Inama Intebe y’inteko itanga mu guca ivangandimi
Mu rwego rwo kugirango ururimi rw’ikinyarwanda rusubirane umwimerere warwo, Dr Niyomugabo atanga inama zo kugirango ivangandimi ribe ryakumirwa mu Kinyarwanda.
Aragira ati” Abanyarwanda nibemere bige ikinyarwanda kuko ururimi rurigwa, ntirwizana’’.
Akomeza akangurira abanyarwanda gusoma, abibutsa ko mu bitabo byigisha ikinyarwanda ndetse n’ibindi byanditse mu kinyarwanda, bazasangamo ubuhanga buhanitse mu mivugire ndetse n’imikoreshereze y’ikinyarwanda.
Anasaba kandi abanyarwanda kureka ubunebwe bwo kudashakisha amagambo akoreshwa mu rurimi rw’ikinyarwanda, kuko ahari kandi ari meza kandi yumvikana, akaba anatuma ubutumwa butambuka ku buryo bwihuta kurusha iyo ukoresheje indimi z’amahanga.


text:
Bibutse abana biciwe i Nyarubaka, basabwa kwirinda ingengabitekerezo ya Jenoside
Mu kwibuka abana n’abagore bazize Jenoside, ababyeyi basabwe kwirinda gutoza abana ingengabitekerezo ya Jenoside kuko ari yo yoretse u Rwanda.
Tariki 17 Kamena 2016, Inama y’Igihugu y’Abagore yibukiye abagore n’abana bazize Jenoside yakorewe Abatutsi mu Murenge wa Nyarubaka, ahiciwe abana b’abahungu basaga 75 bakajugunywa mu cyobo kiri ahitwa mu Gitega, mu Kagari ka Ruyanza.
Aba bana bishwe bambuwe ababyeyi babo bari kumwe berekeza i Kabgayi, baturutse ku Kigo Nderabuzima cya Musambira, ahari hamaze kwicirwa abagabo.
Bakayirere Odette, umwe mu babyeyi banyuze iyo nzira, avuga ko icyari giteye agahinda kurusha ari umugore w’Interahamwe wagize uruhare mu kwambura ubusa abana ngo arebe ko ari abahungu kandi na we afite ibibondo.
Yagize ati “Kubona umugore ufite abana b’ibitambambuga bashimishije bamuteye imbabazi, akaba ari we wagize uruhare mu kutwicira abana! Ubwo rero babwiye ababyeyi ngo nibihambire abana kuko bari bagiye babajugunya mu cyobo bataranoga, umubyeyi ufashe isuka ngo ashyireho igitaka bikamunanira”.
Umuhuzabikorwa w’Inama y’Igihugu y’abagore, Mukanyandwi Rose, asaba ko buri wese yibona nk’Umunyarwanda aho kwibona mu moko kandi ababyeyi bagaharanira guha abana babo amasomo meza abafasha kugira uruhare mu kubaka ubumwe bw’Abanyarwanda.
Ati “Haracyari bamwe imitima itari yaba uko igihugu cyacu kibishaka. Aho abantu bakigaragaza ingengabitekerezo ya Jenoside mu bikorwa no mu magambo, ibyo bikaba bigaragaza ko inzira ikiri ndende”.
Kurinda amacakubiri mu bana kandi byagarutsweho n’Umuyobozi w’Akarere ka Kamonyi Wungirije ushinzwe Ubukungu, Tuyizere Thadee, wasabye ababyeyi n’abarezi gutanga urugero rwiza ku bana.
Ati “’Uwiba ahetse abab abwiriza uwo mu mugongo’. Uru rubyiruko ni twe tugomba kururinda, tugomba rero kwirinda uwabazanaho ingengabitekerezo ya Jenoside”.
Perezida wa Ibuka mu Karere ka Kamonyi, Murenzi Pacifique, yashimiye Inama y’Igihugu y’Abagore n’Ihuriro ry’Abana bahuje igitekerezo cyo kwibuka abazize Jenoside , kandi anahamagarira buri wese kurwana urugamba rwo guhangana n’ingengabitekerezo ya Jenoside.


text:
Abize kaminuza barasabwa gutinyuka bakihangira imirimo
Abize amashuri ya kaminuza barasabwa gutinyuka kwihangira umurimo, kuko hari amahirwe bashyiriweho abunganira kubona uko batangira umurimo bifuza kwinjiramo.
Byatangajwe n’umuyobozi w’ikigo cy’ubumenyingiro (WDA) Gasana Jerome, ubwo yatangizaga ubukangurambaga bwa NEP kora wigire mu Karere ka Nyamasheke akanasura bamwe mu bakora ibikorwa bidashingiye ku buhinzi batangiye kwiteza imbere.
Gasana yasabye abarangije kwiga amashuri yisumbuye na Kaminuza gutinyuka gushora imbaraga zabo mu bikorwa by’ubumenyingiro, budashingiye ku buhinzi, bakaba ba rwiyemezamirimo dore ko ngo hari ibigo nka BDF bibafasha kubatangira ingwate binyuze mu mishinga.
Yasobanuriye abarangije kwiga badafite akazi ko bagenzi babo bamaze guhindura imyumvire bakinjira mu bikorwa byo kwihangira umurimo bari kugenda batera imbere, kuko ngo bigenda bigaragarira mu ingero nyinshi harimo n’izo yasanze muri ako Karere ka Nyamasheke.
Yagize ati “Nk’urugero kumunsi wa kabiri dusura twasanze hari uwari warize kaminuza zitandukanye aratubwira ngo njyewe n’ibipapuro ndabifite, ati ariko ubungubu ndabona aribwo mpembwa neza nsasa amabuye mu muhanda nkurikije amafaranga nabonaga ndangije kwiga turasaba ko Abanyarwanda hahindura imyumvire.”
Uzamukunda Isabel umwe mu bagerageje kwihangira imirimo, yavuze ko yatangiye ahinga imirima y’imbuto none nyuma y’imyaka umunani amaze kugera kuruganda rutunganya ibisuguti (Biscuits) n’imitobe mu igihingwa cy’inanasi kandi bafite isoko rihagije muri Congo.
Ati “Twatangiye duhingira isoko ariko tubigize umwuga ntabwo byari byoroshye ariko minisiteri y’ubuhinzi n’ubworozi yaje kumfasha bampa amahugurwa yo kujya kwiga ukuntu bumisha ibihingwa mu inganda kuzuza ibitabo maze kubimenya mpita ngira igitekerezo cyo gushinga uru ruganda mubona.”
yavuze ko umusaruro uva mu ruganda rwabo ubasha guhangana n’uwizindi nganda zo hanze, dore ko bafite n’ibyemezo mpuza mahanga bibaha ububasha bwo kohereza ibiva mu ruganda rwabo mu bihugu byo hanze.
Kugeza ubu uruganda rwa Uzamukunda ngo rufite agaciro ka Miriyoni magana atatu baratangiriye kuri miliyoni 5Frw rukoresha abakozi 23, ku kwezi binjiza inyungu ya miliyoni 2,5Frw.
Ibitekerezo ( 2 )
ni iby’igiciro kwibyazamo igitekerezo cy’umurimo ukawukora ndetse
bikakugeza kubyo wifuza bityo ugatera imbere uteje n’igihugu c
yawe imbere! ariko se nanone mwatubwira ubufatanye na BDF busabwa gute? murakoze
Courage kabisaaaa kuwo mutegarugori,natwe niyo nzira nubwo birimo bitugora


text:
Umushumba mu itorero rya ADEPR, uyobora Paruwasi ya Rwahi ibarizwa mu itorero ry’ADEPR-Akarere ka Rusizi mu ntara y’Uburengerazuba ari mu myitegura y’igiterane azamurikamo inyigisho yateguye zivuga k’ugucungurwa kw’abari mu isi. Iki giterane akaba yaragitumiyemo abakozi b’Imana batandukanye barimo Korari Hoziyana y’amateka muri itorero rya ADEPR ndetse na Korari Besaleli.
Iki giterane kizamara iminsi itatu kizatangira kuri uyu wa gatanu tariki 20 kugeza ku cyumweru tariki 22 Gicurasi 2016, kikazabera kuri ADEPR-Nyraugenge mu mujyi wa Kigali.
Mu kiganiro n’itangazamakuru Rev.Pastor Nzabonimpa Canisius usanzwe umenyerewe mu biterane by’ivugabutumwa, yavuze ko iyi nyigisho igamije gusobanurira abantu uburyo icyaha n’urupfu byinjiye mu isi ndetse n’inzira ndende byanyuzemo kugira ngo abantu babone umucunguzi cyane ko byari byarahanuwe n’abahanuzi batandukanye kuva kera.
Muri iki giterane Rev.Pastor Nzabonimpa Canisius yatumiyemo abandi bakozi b’Imana batandukanye barimo Pasteri Rugerinyange Jean, Pastor Zigirinshuti Michel, Pasteri Umwambaje Emamanuel, Pasteri Ngendahayo Simon Pierre. Aba bakazafatanya na none n’amakorari nka Baraka na Hoziyana za ADEPR-Nyarugenge, Korari Besaleli ya ADEPR-Murambi-Kicukiro ndetse n’abahanzi barimo umuhungu wa Canisius Bikorimana Emmanuel na Albert Niyonsaba.
Mu minsi ibiri ibanza yo kuwa gatanu no kuwa gatandatu, igiterane kizajya gitangira sa kumi n’imwe z’umugoroba gisozwe sa mbiri z’ijoro, naho ku cyumweru kizatangira sa cyenda z’amanywa gisozwe sa moya z’umugoroba.


text:
Abagore bakibyara bafite impinja, cyane cyane izifite igihe kiri munsi y’umwaka, bamara iminsi 44 mu mwaka badasinzira, bitewe no kubyuka mu gicuku babaha ibere, cyangwa se bareba icyatumye barira.
Amakuru yashyizwe ku mugaragaro n’urubuga rwa interineti rwa www.santemagazine.fr aravuga ko ubushakashatsi bwakozwe n’abakozi barwo bwerekana ko abana bacyonka cyane cyane abari munsi y’umwaka bakunze gukenera konka mu gicuku, kandi ikimenyetso cy’icyo cyifuzo ni uko barira.
Ubwo bushakashatsi bwakorewe ku bagore 1,800 bo mu gihugu cy’Ubufaransa, yaba abakiri ku kiriri, abafite abana batararenza umwaka, n’abandi bacyonka.
Uretse gukenera konka, abo bana bakunze no kwinyeganyeza bitewe n’uko bitumye aho baryamye bakeneye ko umubyeyi abahindurira ibyo bambaye. Ibyo n’izindi mpamvu zitandukanye zituma ba nyina batakaza amasaha atatu yo gusinzira mu ijoro, ahura n’iminsi 44 muri 365-366 igize umwaka.
Uburwayi nabwo bushobora gutuma uruhinja rukanguka ninjoro rukarira, impungenge za kibyeyi na zo ziza mu mpamvu zituma umugore adasinzira ngo aheze, ahubwo akabyuka ajya kureba aho umwana aryamye ngo arebe niba atahungabanye.
Abagore bonsa bamara iminsi 44 mu mwaka badasinzira
Abagore bakibyara bafite impinja, cyane cyane izifite igihe kiri munsi y’umwaka, bamara iminsi 44 mu mwaka badasinzira, bitewe no kubyuka mu gicuku babaha ibere, cyangwa se bareba icyatumye barira.


text:
Kuwa 6 Werurwe 2007, urukiko rukuru rwa gisirikare rwatangiye kumva abatangabuhamya mu rwego rw’ubujurire mu rubanza rwa General Major Munyakakazi Laurent. Abo batangabuhamya bazagaragaza ibimenyetso byerekana uruhare rwa Munyakazi mu byaha urukiko rwa gisirikare rwamugizeho umwere kuwa 16 Ugushyingo 2006.
Abatangabuhamya bageze imbere y’urukiko barimo uwahoze ari Burugumesitiri wa Komini Nyarugenge, Bizimana Jean, na Karekezi Amur wayoboye segiteri Cyahafi, bose bakaba barategekaga mu gihe cya Genocide. Bagaragarije urukiko ko General Major Munyakazi yagize uruhare mu gutegura genocide, bahereye ku manama yitwaga ay’umutekano yakorwaga.
Abo batangabuhamya bavuze ko ayo manama General Major Munyakazi yabaga ayarimo, kandi ko atari ay’umutekano ; ahubwo ngo yari agamije gushyira genocide mu bikorwa.
General Major Munyakazi yabwiye urukiko ko batakwita kuri ubwo buhamya bitewe n’uko abari abayobozi b’umujyi wa Kigali ngo bamwanga, kubera iyo mpamvu bakaba ngo bamubeshyera ibyo atakoze.
Urukiko ruzasubukura urubanza rwa General Major Munyakazi kuwa 12 Werurwe 2007 rwumva n’abandi batangabuhamya.


text:
Urwenya-"Interview" y'Akazi
"Interview" y'Akazi
1. Watangira utwibwira :
Mukeneye ko mbabwira ibingana gute kuko mfite imyaka myinshi ubwo byansaba umwanya munini kubibwira.
2. Kuki waretse akazi wakoraga mbere ?
Ntabwo nakaretse karandetse.
3. Ni iyihe experience ufite muri iyi domaine ?
Nakozemo.
4. Ubona uri muntu successful ?
Yego.
5. Abo mwakoranaga bakuvugaga cyangwa bagufataga gute ?
Nta na rimwe nigeze mbasaba ko bamvuga.
6. Ni iki uzi kuri iki kigo cyacu ?
Icyo nzi ni uko mushaka umukozi.
7. Ni iki mwakoze kugira ngo mwihugure, mugire
ubumenyi bwinshi mu myaka itanu ishize ?
Narebye film.
8. Hari ahandi hantu wasabye akazi ?
Aka kanya hoya ariko mu cyumweru gishize natse akazi ahantu henshi cyane .
9. Kuki ushaka gukora muri iki kigo ?
Sinzi pe ! Mwebwe se aka kanya mumaze kumenya impamvu mushaka ko mbakorera ?
10. Urashaka umushahara ungana gute ?
Umushahara ? Umpembe menshi ashoboka.
11. Uri umuntu ukunda gukorana n’ikipe (team/equipe) ?
Mbere ni bwo nabaga muri team yo ku ishuri ariko nkora sport zitansaba gukorera muri team.
12. Turamutse tuguhaye akazi urateganya gukorana na twe igihe kingana iki ?
Icyo ni ikibazo cyiza cyane. Ndakeka kugeza igihe cyose mboneye akandi kazi keza.
13. Byigeze bikubaho wirukana umuntu ?
Ntabwo nigeze mbikora, ariko mbonye ubwo bushobozi nakwirukana abantu benshi cyane.
14. Uramutse ubonye amafaranga menshi wafata ikiruhuko cy’izabukuru ?
Yampe urebe.
15. Ni iyihe mpamvu waduha yatuma tuguha akazi ?
Kuko mpari kandi namwe mukaba mushaka umukozi.
16. Ni iki umukozi mugenzi wawe yakora kikakubabaza ?
Njyewe nkunda kubahiriza amategeko ku bw’iyo mpamvu nanga abakozi bakora amasaha y’ikirenga nk’aho batazi ko ari ukwica amategeko.
17. Iyo uri mu kazi ni iki uba wifuza kugira ngo akazi kawe kagende neza ?
Umushahara mwinshi.
18. Ni umuntu umeze ute wumva mutakorana ?
Umuntu umeze nkanjye.
19. Ni iki kuri wowe uha agaciro, umushahara cyangwa akazi ukora ?
Mushatse kuvuga ko mushaka ko mba umukorerabushake ? Mutanga itangazo ry’akazi mwavuze ko mushaka umukozi uzakora namwe mukamuhemba.
20. Tubwire ikibazo wigeze ugirana n’umukoresha wawe mbere.
Umwe mu bakoresha banjye yanukaga mu kanwa cyari ikibazo mu biro byose.
21. Tubwire uburyo ushobora gukora hari pressure/pression ?
Uravuga pressure/ pression y’amazi cyangwa ya mutsiig ?
22. Ushobora gukora bibaye ngombwa amajoro ndetse no muri weekend ?
Murashaka kunyumva ariko ?
23. Ni irihe somo wakuye mu makosa wagiye ukora mu kazi ?
Buri gihe yabaga ari uwundi wakoze ikosa njyewe babaga bambeshyera.
24. Iyaba ari wowe uri gushaka umukozi kuri iyi mwanya ni iki wareba ?
Ntacyo nareba kuko naba nzi neza ko nanjye aka kazi nkashaka.
25. Turumva nta experience ufite muri aka kazi. Ni gute wumva wakora ariko kubura experience kwawe ntikukubangamire mu kazi ?
Nakoresha uburyo ukoresha kugira ngo ubwiyemezi ufite butakubangamira mu kazi.
26. Wifuza umukoresha umeze ute ?
Umuyobozi utita ku byo nkora kandi wibagirwa vuba.
27. Tubwire igihe rimwe wigeze gukemura amakimbirane hagati y’abantu.
Rimwe inshuti zanjye zigeze kutumvikana hagati ya ekipe eshanu za mbere muri championat y’Ubwongereza, noneho mbafasha kumvikana, nakoresheje iminsi ibiri gusa kugira ngo ntatinda bagakomeza kugira amakimbirane, nakoresheje amasaha y’akazi, nkoresha na telephone
yo ku kazi mpamagara mu Bwongereza mbabaza neza amakipe atanu ya mbere ndetse nkoresha na internet yo ku kazi mbona amakuru y’impamo
noneho ndabakiza, ni ikintu nishimira nakoze mu buzima bwanjye.
28. Tubwire uburyo witwara mu kazi ?
Iyo boss ansabye raporo ko iba yabonetse ejo, ikarangira mbere nta kibazo pe ejo arayibona. Iyo ansabye ko nyimuha mu cyumweru nkayirangiza mu munsi umwe nta kibazo pe mu cyumweru arayibona. Ni uburyo ngira bwiza bwo kuzuza icyo umukoresha anyifuzaho.
29. Hari ibibazo ufite byo kutubaza ?
Ndabifite bitatu :
1) Musigaje ibibazo bingahe byo kumbaza ?
2) Aka kazi murakampa ?
3) Muzampemba amafaranga angahe ?
Shyiraho Igitekerezo!
Subscribe to: Post Comments (Atom)


text:
Christopher Michael Pratt uzwi cyane nka "Chris Pratt" ni umukinyi w’icyamamare muri filime i Hollywood ho muri Leta Zunze Ubumwe za Amerika. Aherutse gukina mu yitwa "Jurassic World" , filime yatangajemo abantu benshi bitewe n’ uburyo yahamije Kristo.
Muri iyi Filime yashyizwe ahagaragara ku italiki ya 10 Kamena 2015, Uyu mukinnyi unagaragaramo cyane, abantu benshi batangazwa n’uburyo adatinya guhamya Umwami Yesu ku bwo kuzirikana ibyo yamukoreye.
Igitangazamakuru cyo muri Amerika cyitwa "Conservative Tribune" gitangaza ko nyuma yo guhura n’ibibazo bikomeye n’umugore we, nawe w’umukinnyi wa Filime Anna Faris; Bagaragaje uburyo bemera Yesu Kristo nk’Umwami ukomeye kandi w’Umunyembaraga. Ubwo umwana wabo yavukaga hasigaye ibyumweru icyennda ngo igihe cyagenwe cyo kuvuka kigere, umugore we yamaze ukwezi mu bitaro akurikiranwa n’abaganga.
Chris Pratt yatangaje uburyo yiyeguriye Imana, muri ibyo bihe bitari biboroheye, ndetse avuga ko bya mubereye ibikomeye mu buzima bwe bwose. Yaragize ati "Twari turemerewe cyane kandi byamaze igihe kitari gito. Twasenze ubutitsa. Ibi bihe byahinduye cyane imyumvire yanjye ku kwizera ugukomera kw’Imana, Atari uko gusa nashakaga ko umwana wanjye akira ahubwo kuko nabonye Imana mu buryo butangaje, yigaragaza mu buzima bwanjye. Sinanzi ko Imana yanyemera, ariko yarabikoze."
Mu gihe abaganga bakomeye ku isi bari bamaze kwemeza ko uwo mwana adashobora kubaho kubera uko yari ameze, Imana yigaragarije Pratt n’umugore we, ikiza umwana wabo. Bahamya ko ibi byavuye ku bihe bidasanzwe bagize byo gusenga ubudasiba we n’umugore we.
Christopher Michael Pratt n’ umugore we Anna Faris, ubu bahamya badashidikanya imirimo itangaje Imana ikora
Bahamya badashidikanya ko Imana yumva kandi igasubiza amasengesho y’abantu bayisenze babikuye ku mutima. Avuga kandi ko Imana yamwemeye ntawe itakwemera. Kandi ko Imana yamwumviye, ntawe itakumvira, igihe cyose yaba ayisenze abikuye ku mutima.
Ubu Pratt ashishikazwa no kwandika buri gihe ku rukuta rwe rwa Facebook amasomo yo muri Bibiliya. Ibi bitangaza abantu benshi, uburyo umukinnyi wa filime w’icyamamare yandika amagambo y’Imana umunsi ku wundi.
Kimwe mubyafashije Pratt guhamya Umwami Yesu, ni uko yabanje kumenya ko ari Umwana w’Imana ifite imbaraga. Bityo ntaterwa isoni no kwitwa uwa Yesu. Agendeye ku magambo Pawulo intumwa yavuze "Kuri bose nabaye byose kugira ngo mu buryo bwose nkize bose." Pawulo yisanishaga na bo ari kumwe na bo atari ukugira ngo ahindurwe na bo ahubwo ari ukugira ngo abahindurire kuri Kristo.
Ntidukwiye guhindurwa n’ aho tugeze ahubwo tugomba kugaragaza itandukaniro, aho tugeze hose.


text:
Rwanda | Nyagatare: RLDSF yahuguriyeabafatanyabikorwab’AkarerekaNyagatarekuguhauruhareabagenerwabikorwa
Nyuma y’amahugurwa yabaye kuri uyu wa 13/09/2012 ikigo cy’igihugu gishwizwe guteza imbere abaturage RLDSF cyahaye ihuriro ry’abikorera na abagize njyanama mu mirenge y’Akarere ka Nyagatare, ku micungire n’imikoreshereze y’umutungo ndetse kunoza serivisi baha abaturage, abahuguwe biyemeje guha umwanya umuturage akagira uruhare mu bikorera bamukorera.
Hakizamungu Thomas, Umunyamabanga uhoraho w’Ihuriro ry’abikorera mu Karere ka Nyagatare (JAF) na we wari muri ayo mahugurwa avuga ko azabafasha gukorana n’abagenerwabikorwa. Yagize ati “Aya mahugurwa aradufasha cyane mu gucunga imishinga ya RLDSF ari yo yahoze ari CDF, twize ku micungire y’umutungo ndetse no kunoza serivisi duha abagenerwabikorwa.â€
Hakizamungu yakomeje avuga ko nyuma y’aya mahugurwa bagiye kumanuka bakaganira n’abaturage bakareba uko biyumva mu bikorwa bibakorerwa. Ati “Tugiye kujya mu baturage tuganire nabo tumenye niba ibikorwa bakorerwa bibagirira akamaro bizadufashe kumenya niba hari n’ibyo twakosora.â€
Uretse kuba bahuguwe ku gukoresha no gucunga umutungo kandi bakegera abaturage, ngo banakanguriwe ku kuba inyangamugayo bakirinda kwikubiraho imitungo yari igenewe ibikorwa biteza imbere abaturage bityo amafaranga ajya akoreshwa ibyo yagombye gukora.
Gatera Prudent, umwe mu babahuguraga avuga ko bateguye ayo mahugurwa bagamije gufasha abagenerwabikorwa bakora mu mishinga y’iterambere kubahiriza kandi bakanoza inzira zashyizweho n’akarere mu gukoresha imitungo. Kuri byo kandi ngo hakiyongeraho kubasaba kwirinda magendu mu mafaranga y’imishinga bakoramo. Ati “Ni ukugira ngo badateshuka ku nshingano zo gukorera abaturage bityo bakarangwa no kugaragariza abaturage ibyo babakorera.â€
Aya mahugurwa yahawe, abayobozi basaga 25 barimo ba perezida ba za Njyanama z’imirenge, abahagarariye ikigega cy’iterambere ry’imirenge VUP n’ abagarariye JAF mu mirenge . Ngo azakomereza mu tundi turere twatoranyijwe ari two Gicumbi, Kicukiro, Karongi na Gisagara.


text:
Yoheli 3:1-2 "Hanyuma y’ibyo, nzasuka Umwuka wanjye ku bantu bose, abahungu banyu n’abakobwa banyu bazahanura, abakambwe banyu bazarota, n’abasore banyu bazerekwa. Ndetse n’abagaragu banjye n’abaja banjye nzabasukira ku Mwuka wanjye muri iyo minsi.
Iri sezerano:
1. Ni rimwe mu masezerano akomeye ab’isi bahawe; 2. Rireba abantu bose ariko risohora kuri buri wese mu buryo bwihariye; 3. Abantu ryagezeho babifitiye ibihamya. Ntabwo warishidikanyaho. Uwo ryagezeho ariyizi. 4. Buri muntu wese agomba guharanira ngo rimugereho.
Mbese waba ufite Umwuka Wera w’Imana? Iyi pentecost ntigusige uko umeze. Karibu ejo mu gitondo cya Pentecost.
Dr. Fidèle Masengo, Umushumba Foursquare Gospel Church Kimironko masengof@yahoo.fr


text:
Burya umukobwa wese ashimishwa n’amagambo meza aturuka mu kanwa k’umukunzi we.
Burya umukobwa wese ashimishwa n’amagambo meza aturuka mu kanwa k’umukunzi we.
Ahanini muri iyi minsi abasore ntibakigira imitoma myinshi babwira abakobwa ahubwo usanga bivugira amagambo asanzwe kandi abakobwa bakunda amagambo abarata ndetse anataka ubwiza bwabo kandi ni byo koko ko umuhungu avuga neza umukobwa bakundana kandi biranabashimisha burya.
Mu buzima busanzwe abakobwa bakunda amagambo meza y’urukundo gusa hari n’abayabwirwa bakakwereka ko bitabakozeho ariko burya iyo bageze hirya ntibabura kubitekerezaho kandi burya nubwo atabikwereka ako kanya gusa birabashimisha rwose akenshi niyo mpamvu uzumva umukobwa yivugisha ati: uziko inshuti zanjye zambwiye yuko nseka neza ati ese wowe ntago ujya ubibona? Ugasanga aravuga n’utundi tugambo bamubwiye twiza, aho aba ashaka kukumvisha ko ugomba kumubwira amagambo meza atandukanye.
Umva amwe mu magambo meza ashobora kuba arusha ayandi kuryohera ugutwi k’umukobwa cyangwa se kunyura umutima we.
Indoro n’inseko yawe biranezeza
Kumenya gukundana no kugira urukundo bigaragarira mu kumubwira amagambo meza ugendeye kubyiza ubona inyuma bimutatse.
Inseko, amaso, imisatsi, ingendo n’ibindi ubona mbese wibanda ku bwiza bwe akaba aribwo urata. Ibi biramunezeza rwose akenshi n’ubimubwira uzumva agushimiye
Undutira abandi kuko uri mwiza cyane
Buri mukobwa wese ni mwiza mu buryo bwe, kandi nta kintu umukobwa akunda nko kubwirwa ko ari mwiza.
Murebe mu maso, maze umubwire witonze kandi ubikuye ku mutima uburyo ubona ubwiza bwe bukurutira ubw’abandi bakobwa bose.
Nkunda uko unyitaho iyo turi kumwe
Mubwire ko iyo muri kumwe, umubwire amagambo meza aryoheye amatwi uti “iyo turi kumwe mpinduka icyaremwe gishya, nkaba umuntu mushya”. Amagambo nk’ayo aramunezeza kuko umukobwa akunda kumva ko hari ibyiza azana mu buzima bwawe no mu mibereho yawe, mubwire uburyo kuba umufite ari ikintu cy’ingenzi mu buzima bwawe ko kumubura waba utakaje ikintu gikomeye.
Ntagufite sinabasha gutuza cyangwa kubaho
Iri ni ijambo rituma umutima w’umukobwa umera nk’uri gushonga, agatwarwa wese kuko ahita yumva afite uruhare k’ubuzima bwawe Kumva ko ari urubavu rwawe, ko mutari kumwe ntacyo wakwigezaho bituma yumva aguwe neza mu mutima kandi bikamunezeza.
Uri byose kuri njye, uri ubuzima bwanjye
Nta kindi kintu nshimira Imana kirenze kuba yarakumpaye. Iri ni ijambo ryo gushiraho akadomo ku rukundo rwanyu, ntushobora kuribwira umukobwa mukundanye vuba,ni iryo kubwira umukobwa wihebeye, maze ukaba uwe nawe akaba uwawe kuburyo mwaba mwanategura kurushinga.
Amagambo nk’aya ashimisha abakobwa kuko uba u umugaragariza ko umukunda by’ukuri ko niyo mwabana aba yumva ko atahisemo nabi.
Alphonsine
Ibitekerezo
Turabashimira ukomukomeza kutwigisha gutegura ejo hazaza hafite umurongo mukomeze kutwigisha Kanda hano umusubize
muraryohey Kanda hano umusubize
Eee kbsa Ibyoni Ibintu byubwenjye Kubantu Batazi Guterrta Mukomeze Kubaha Imurongo. Kanda hano umusubize
ubu byarahindutse umukobwa umubwira amagambo Meza aherekejwe nifaranga. naho se kuvuga amagambo gusa bayashyira mugifu? Kanda hano umusubize
iyo mitoma irakenewe tu% Kanda hano umusubize
iyo mitoma irabayd tu. Kanda hano umusubize
Mbega Amagambo Meza Cyane Kanda hano umusubize


text:
Ni Umufasha utabura kuboneka mu byago no mu makuba!
“God is our refuge and strength, always ready to help in time of trouble” Psalm 46:1
“Imana niyo buhungiro bwacu n’imbaraga zacu, ni Umufasha utabura kuboneka mu byago no mu makuba. Nicyo gituma tutazatinya naho isi yahinduka, naho imisozi yakurwa ahayo ikajya I muhengeri. Naho amazi yahorera akibirindura. Naho imisozi yatigiswa no kwihinduriza kwayo”Zaburi 46 : 1-4
Imana ishimwe cyanee! Aya magambo ndumva yongeye kumfasha namwe ndifuza ko yabafasha. Ngo ni Umufasha utabura kuboneka mu makuba no mu byago. muri Bibiliya y’icyongereza haravugango :He is always ready to help in time of trouble! ( Ahora iteka yiteguye gufasha, gutabara mu gihe cy’amakuba). Imana ishimwe.
Umunsi umwe natwaye imodoka ntarayimenyera, ngera ahantu nsanga habaye traffic jam ( imodoka zuzuye umuhanda zitabasha kugenda) nuko ngiye kubona mbona ababishoboye batangiye gukata imodoka ngo basubire iyo twavuye, maze nanjye ndabigana. Ntangiye gukata neza imodoka yitambitse mu muhanda , imodoka ihita inzimana ngerageje no kuyatsa biranga pe! Ubwo imodoka ziratangira zimvugiriza amahoni menshi ngo nimve mu nzira, ibikamyo biteye ubwoba imbere yanjye n’inyuma , nukuri numva ndihebye! Nkiri muri ibyo, ndongera natsa imodoka gato ngo nsubire inyuma gato nkate , mba ngonze uri inyuma yanjye nubwo imodoka itangiritse cyane, noneho uwo ngonze, ahita ava mu modoka ye arakaye, atangira gushyira ibimenyetso mu muhanda ati” nave mu modoka abanze arebe ibyo ankoreye !!!” muri make numvaga ibintu byanyobeye kandi uwabeshya ni uwavuga ko nibutse gusenga. Aha ndashaka kubabwira ubutabazi bw’Imana.
Nkiri muri ako kavuyo kose nabonye ubutabazi bw’Imana . Nagiye kubona mbona haje umugabo ukuze ntanazi wigendera n’amaguru araza afungura imodoka aransuhuza ati “ Humura mama, humura, ni ukuri ntakibazo gikomeye kibaye” nanjye numvise ambwiye ati humura, numva nubwo ndi mu kaga ariko nibura mbonye umpumuriza. Nanjye nti : Muze, ntunsinge ahubwo icara mu modoka iruhande rwanjye, umusaza arahicara” na police iba iraje iti madamu vana iyo modoka mu nzira , naho ni ukugirango abavuza amahoni bitonde ncakishe inzira! Nongeye kwatsa imodoka iremera gato cyane iva mu nzira gato ntiyajya kure ariko nshyiramo ibimenyetso ko imodoka ifite ikibazo ndatuza ubwo ariko na muzehe wanjye turi kumwe! Nkibaza icyo gukora , iruhande rwanjye haca umuntu uri mu modoka nziza cyane arambaza” Madamu wagize kibazo ki ngo tugufashe” nanjye nti simbizi. Uwo muntu aragenda aparika imodoka ye hirya y’umuhanda aza kumfasha, imodoka iragenda nza no gusanga ari essence yari yashizemo, nyishyiramo ikibazo kirakemuka , nuwo nagonze ndamwishyura!
Si iyo nkuru nashatse kuvuga, ahubwo nashatse kuvuga ubutabazi bw’Imana, natangajwe n’ukuntu yakoresheje abantu ntazi kugirango bamfashe muri icyo gihe cyo guhagarika umutima. Ni nkaho Imana ubwayo yakimanukiye nkuko kubwaba Daniel yimanukiye mpaka no mu nzu y’intare, kubwaba meshaki, Saduraka na Abedenego yari kumwe nabo mu itanura ry’umuriro. Imana ishimwe.
NB: Imana hari ubwo yemera ko tugerwaho n’ibyago n’amakuba, hari ubwo yemera ko no mu rwobo rw’intare utabwamo, no mu muriro no mu mazi hose birashoboka, ariko ngo aba yiteguye iteka kudutabara kuko ni Umufasha utabura kuboneka mu byago no mu makuba.
Uyu munsi nanjye ndirirwa ntekereza kuri iri jambo: always ready to help in time of trouble” Psalm 46:1
Ibihe byiza


text:
Ni izina ryandikwa mu buryo bwinshi butandukanye bitewe n’igihugu, hari aho bandika Laila, Layla, Leyla, Leilah, Leyla , Lela, Leyla, Lila, Lyla n’ayandi.
Bimwe mu biranga ba Leila
Leïla ni umukobwa cyangwa umugore ushabutse cyane, aho ava akagera aba aziko ari mwiza kandi arabigendera.
Bitewe n’ukuntu akunda kuganira no kurimba abantu baramukunda, usanga ahorana inshuti nyinshi.
Ntabwo yisondeka arishimisha, icyo akeneye cyose ntabwo avuga ngo nzazigamira ahazaza aragikora.
Azi kuvuga no kwemeza abantu , akunda kwiyerekana no guhanahana ibitekerezo yanga ko hagira umusuzugura.
Agira impano yo kwigana abandi, iyo yakunze ikintu arakigana mpaka akimenye, ikindi ni uko azi kwisanisha n’ubuzima agezemo bwose akabasha kububamo.
Akunda ibintu byo gutembera, muri we ntakunda ibintu byo kwicara hasi ngo atuze.
Ntabwo apfa kurakazwa n’ubusa cyangwa kubabara aba aziko ubuzima ari bugufi, agomba kubwitwaramo neza.


text:
Umugambi w’Imana ku muntu
Ubusanzwe umugambi w’Imana ku muntu kuva muri Edeni warangiritse, gusa Imana ntiyarekeye aho. Yahamagaye Aburahamu iraga urubyaro rwe igihugu cy’amasezerano. Bibagiwe imirimo y’Imana irakibaka. Mu gihe cy’imyaka 400 cyo guceceka kw’Imana, mu rubyaro rwe haje gukomoka Yesu ariwe Rutare rwubatsweho itorero.
Twaguzwe amaraso y’igiciro kinini. Ntidukwiriye kurizwa n’iby’igihe gito byo mu isi, kuko tuyicamo tujya mu ijuru. Si ibyacu kwiganyira nk’uko abapagani babikora kubwo kutizera Imana. Umunezero w’abakristo ni uko Yesu azagaruka, akatujyana mu ijuru. Mu mugambi w’Imana ku muntu, turebe ku kugaruka kwa yesu.
1. Kugaruka kwa Yesu
Tito 2:13 "dutegereje ibyiringiro by’umugisha, ari byo kuzaboneka k’ubwiza bwa Yesu Kristo, ari we Mana yacu ikomeye n’Umukiza"
Ijambo ry’ukugaruka kwa Yesu riboneka incuro 318 mu Isezerano rishya. Nibyo byiringiro by’umugisha by’Itorero. Uyu mugisha utuma ntacyo umubabaro udutwaye.
2. Yesu ari mu nzira agaruka
Ubwa mbere, YESU yaje gutanga ubugingo bwe kuba inshungu (Yohana 3;16); ubwa kabili azagaruka gutwara Itorero (Umugeni). Yime ingoma ye anacire imanza abazima n’abapfuye (1Tes. 4:16-17; Ibyah.20:11-15).
Yesu yabanje kuza kurambagiza itorero ariryo mugeni we. Umugeni abonetse, Yesu asiga amukoye. Yasubiye mu ijuru kudutegurira aho tuzabana. Yavuze ko azaza adutunguye ariko atubwira ibimenyetso bibanziriza kugaruka kwe. Dusabwa guhora twiteguye kuko tutazi umunsi n’isaha. Abantu bakora ibyaha kuko barambiwe gutegereza, bakibwira ko igihe kigihari.
3. Ibimenyetso byo kugaruka kwe
i. Abahanuzi b’ibinyoma (1Tim. 4:1-2; 2Pet.3:1-4; Yuda1:18-19)
ii. Intambara n’impuha z’intambara (Mat.24:4-44) Intambara yisi: Iya mbere y’isi yo mu w’1914 - 1918, iya kabiri y’isi yo mu w’1940-1945.
iii. Inzara n’Imitingito (Mat.24:76) Mu gihugu cy’Uburusiya hapfaga 30’000 ku munsi mu mwaka w’1942 .
iv. Imitingito (Luka 21:11)
4. Ibindi bimenyetso
i. Abizera bazarengana. (Mat.24:8-10)
ii. Abakristo bazasubira inyuma. (Mat.24:10-12)
iii. Ubugome buzagwira. (2Tim.3:1-5)
iv. Ubutumwa bwiza buzagera kwisi yose. (Mat.24:14)
v. Gutatana no kugaruka kw’Abisirayeli. (Mat.24:32).
vi. Ibihe biruhije. (2Tim.3:1-5)
vii. Ubwenge buziyongera. (Dan.12:4)
viii. Gutungurwa. (Luka 21:24-36)
Muri ibyo bimenyetso byose igisigaye ni ugutungurwa. Nk’uko byari mu minsi ya Nowa, niko bizamera mu kugaruka kwa Yesu. Imishinga yose izaba igikorwa. Gutungurwa kuzaterwa n’amaganya y’iyi si n’ivutu. Hari abatagishaka kumva ijambo ry’Imana bibwira ko ari amahoro, hari n’abahora barira kubera ibibazo; abo bose bazatungurwa no kugaruka kwe. Niho usanga benshi basengera ibyo babuze cyangwa bakarangazwa n’ubutunzi, aho gusengera ubugingo.
5. Ubuhamya bwo kuza kwa Yesu
Yesu ubwe yarabyivugiye (Yoh.21:22)
Ubuhamya bw’Abamalayika (Ibyakozwe.1:11)
Ubuhamya bwa pawulo (Efes.3:20)
Ishingiro ry’ubutumwa bwiza ni uko tugomba guhora twiteguye. Umunsi uwo ariwo wose, twava mu ngo zacu turari bugaruke. Abantu bahorana imishinga ntibabone umwanya wo kubizirikana. Nyamara nubwo atagaruka uyu munsi, n’urupfu rwadutungura.
Ntidukwiye kwicara twumvako hari ideni Imana idufitiye.Igikuru ni uko Yesu yadupfiriye, nitwe tuyirimo umwenda. Ntitwemere ko hagira ibyatwihebesha, tunezezwe n’uko Yesu adukunda. Kuba umukristo ubwabyo ni ihumure, bidutera umunezero.
Pastor Uwambaje Emmanuel


text:
Iyo ugiye kogosha ingohe bwa mbere biba bisaba ko ubyitondera kuko ushobora kubikora nabi bikaba byakugiraho ingaruka. Umutoni Joyeuse inzobere mu gokora maquillage aratubwira ibyo kwitodera mu gihe ugiye kogosha ingohe utarusanzwe ubikora.
Kubaza umuntu uzi kogosha neza: mu gihe ugiye kwogosha ingohe bwa mbere ni byiza kubanza kubaza bamwe mu nshuti zawe zisanzwe zogosha ingohe bakakurangira umuntu uzi kuzogosha neza kuko ushobora kujya muri salon wiboneye bakakogosha nabi bigatuma ibihurwa.
Kumenya umurongo ushaka guha ingohe zawe: kujya muri salon utazi uburyo uri buvuge ko baza kukogoshera ingohe bishobora gutuma bakogosha ibyo utari bukunde bigatuma ushwana n’abakogoshe.
Kwirinda gukoresha ibikoresho bacomeka ku mashanyarazi: hari ibikoresho bakoresha bicometse ku mashanyarazi bikaba byagukomeretsa mu gihe utabimenyereye kuko uba wumva biri ku gukirigita. Biba byiza rero iyo ukuresheje ibikoresho bisanzwe badacomeka ku mashanyarazi kandi ukabyijyanira kugira ngo ushire impungenge ko byaba bitanduye.
Ibyo wakitondera ugiye kugabanya ingohe bwa mbere
Iyo ugiye kogosha ingohe bwa mbere biba bisaba ko ubyitondera kuko ushobora kubikora nabi bikaba byakugiraho ingaruka. Umutoni Joyeuse inzobere mu gokora maquillage aratubwira ibyo kwitodera mu gihe ugiye kogosha ingohe utarusanzwe ubikora.


text:
Kamonyi: Nyarubaka survivors request for memorial sign
Genocide survivors from Nyarubaka sector have requested for a memorial sign where over 1000 Rwandans including 76 children lost lives. They have indicated that if the memorial sign is put at Nyarubaka junction, More...
Rwanda | Kamonyi: Bifuza ikimenyetso cy urwibutso i Nyarubaka ngo ibyahabereye bitazibagirana
Abacitse ku icumu bo mu murenge wa Nyarubaka bifuza ko hashyirwa ikimenyetso cy’urwibutso ahiciwe abatutsi basaga igihumbi, harimo abana 76, kugirango amateka y’ibyahabereye atazibagirana. Icyobo More...
Amasambu agifite ibibazo ntatangirwa ibyemezo bya burundu
Ibyo byatangajwe na Mukagashugi Chantal, umukozi w’ikigo cy’igihugu cy’umutungo kamere, ishami ry’ubutaka, ubwo batangaga ibyemezo bya burundu by’ubutaka mu Karere ka Kamonyi. More...


text:
Kigali: Ibitaramo ni uruhuri mu gihe umwaka mushya wegereje
Mu gihe habura igihe gito ngo umwaka wa 2012 ugere ku musozo uwa 2013 utangire, hirya no hino mu Rwanda by’umwihariko muri Kigali hateguwe ibirori bitandukanye byo gusoza umwaka, haba mu buryo bw’umwuka no mu buryo bw’umubiri, dore ko abatazaba bari mu nsengero, bazaba bari mu kundi kwishimisha gutandukanye.
Mu gusoza umwaka, mu Mujyi wa Kigali n’ahandi hirya no hino hari ibitaramo bitandukanye, amasengesho, ibiterane n’amateraniro.
Ibi ni bimwe mu byo twabashije kumenya:
1. Concert ya (...)
Mu gihe habura igihe gito ngo umwaka wa 2012 ugere ku musozo uwa 2013 utangire, hirya no hino mu Rwanda by’umwihariko muri Kigali hateguwe ibirori bitandukanye byo gusoza umwaka, haba mu buryo bw’umwuka no mu buryo bw’umubiri, dore ko abatazaba bari mu nsengero, bazaba bari mu kundi kwishimisha gutandukanye.
Mu gusoza umwaka, mu Mujyi wa Kigali n’ahandi hirya no hino hari ibitaramo bitandukanye, amasengesho, ibiterane n’amateraniro.
Ibi ni bimwe mu byo twabashije kumenya:
1. Concert ya Orchestre Impala
Iyi concert y’imbaturamugabo igiye gukorwa nyuma yo kwiyubaka kw’iyi Orchestre mu mwaka wa 2012, bikaba byari nyuma y’imyaka isaga 17 idacuranga.
Muri iki gitaramo kizabera muri Centre Saint Paul i Kigali ku mugoroba wo ku wa 31 Ukuboza 2012, iyi Orchestre izacuranga zimwe mu ndirimo zayo zo hambere nka Bonne année, Anitha Mukundwa, Amavubi, Mariya Rosa, Mbega ibyago, n’izindi zitandukanye.
Munyanshoza Dieudonne (Mibirizi), umwe mu bari muri iyi Orchestre, avuga ko bateguye iki gitaramo cyo gusoza umwaka muri Kigali, nyuma yo kuzenguruka hirya no hino mu turere tw’igihugu.
Orchetre Impala igihe gucurangira muri Saint Paul, nyuma y’uko yari yifuje gucurangira kuri Stade Regional i Nyamirambo ku Bunani, ariko ntibyabasha gukunda kuko iyo Stade bayimwe ku munota wa nyuma.
Kwinjira muri iki gitaramo bizaba ari amafaranga ibihumbi bitanu (5,000 FRW) kuri buri muntu, kikazatangira saa kumi n’ebyiri z’umugoroba.
2. Kuri Sky Hotel
Uretse Orchestre Impala izatarama ku wa 31 Ukuboza 2012, no muri Sky Hotel; bateguye igitaramo cyiswe “Special Bonne Année” kizitabirwa n’abahanzi batandukanye barimo Tom Close, Ama-G The Black, Kayitare Wayitare Dembe, B-Gun, Pedro, Sister Aima wo mu Ntara y’Iburasirazuba n’abandi.
Hazaba kandi hari abakinangasire (DJ) kabuhariwe baturutse mu Gihugu cya Uganda, kwinjira bikazaba ari amafaranga igihumbi kuri buri muntu (1,000FRW).
Nyuma y’iki gitaramo, kwinegura bizakomereza muri “Liz Bar and Restaurant”, mu isoko rishya ryo mu Mujyi wa Kigali, na ho kwinjira bikazaba ari amafaranga igihumbi.
3. Fantastic Restaurant izahemba ababaye imena kurusha abandi
Nyuma y’uko hari hasanzwe hari Igisope cy’imbaturamugabo, ku wa 31 Ukuboza 2012 iyi resitora izaba ifite undi mwihariko, kuko izahemba insakazamashusho ya rutura (écran géant) ku bakiliya bayo b’imena mu mwaka wa 2012.
Mu gutanga ibihembo kandi abazaba bahari bose bafite amahirwe ko bashobora kuzatombora, bagatangira umwaka bareba televiziyo zizira amashaza.
Ba bacuranzi ba Karahanyuze na bo bazaba bahari, aho ndetse ngo hari n’uruhisho rwo gusoza umwaka ruteganyirijwe abazaba baje gusoza umwaka.
Kwinjira muri ibi bitaramo byo muri Fantastic, ni ubuntu nk’uko bisanzwe, kandi ibyo kurya by’amoko menshi n’ibyo kunywa bizaba ari munange.
4. East African Party
Iki ni igitaramo ngarukamwaka rurangiza, kiba buri gihe uko umwaka utangiye. Kuri iyi nshuro ya gatanu, hazaba hari abahanzi batandukanye baba abo mu Rwanda no mu mahanga.
Mu bahanzi bazaba bahari twavuga Kidumu, Azonto, Kamichi, Knowless, Mani Martin, Uncle Austin, Riderma, Tom Close, Jay Polly, King James n’abandi.
Kwinjira muri iki gitaramo kizatangira saa kumi z’umugoroba, kikabera muri Parking ya Stade Amahoro i Remera, bizaba ari amafaranga ibihumbi bitanu mu myanya y’icyubahiro n’ibihumbi bibiri ku handi bose hasigaye.
5. Happy People
Nk’uko bimaze kumenyerwa buri mwaka, mu Rwanda hakirwa imbaga nini y’Abanyarwanda baba mu Rwanda no mu mahanga n’inshuti z’u Rwanda. Tariki ya 31 Ukuboza 2012, ibi bizongera kuba mu gitaramo cyiswe “Happy People”.
Iki gitaramo kizabera kuri Minisiteri y’Ububanyi n’Amahanga (MINAFFET), gitangire saa yine z’ijoro, aho kwinjira bizaba ari amafaranga ibihumbi icumi.
Hazaba hari umukinishangasire (DJ) Fully Focus, uzaturuka muri Afurika y’Epfo, na Khalim wo mu Rwanda. Uretse aba kandi hari ibindi birori bitandukanye, abazahagera bazabasha kwibonera.
6. Album ya mbere ya Young Grâce
Umuhanzikazi w’Umunyarwanda wazamutse bitunguranye muri muzika akaza no muri bane bakunzwe mu Rwanda mu marushanwa ya Primus Guma Guma Super Star ya 2012, arateganya kumurika album ye ya mbere ku wa 31 ukuboza 2012.
Nk’uko bitangazwa na TOP 5 Sai, inzu itunganya umuziki mu Mujyi wa Musanze, inakorana cyane n’uyu muhanzi, ngo uyu muraperikazi azamurika album ya mbere yise “Hip Hop Game”.
Kugeza ubu aho iki gitaramo kizabera ntiturabasha kuhamenya, ariko ni mu mujyi wa Kigali mu gikorwa cyiswe “Listening and viewing Party”.
7. Bye Bye Vacances
Inkubiri y’ibitaramo byo mu minsi mikuru isa n’igabanutse. Ku itariki ya gatanu Mutarama 2013 hazaba hari ikindi gitaramo cyiswe “Bye Bye Vacances” kizabera kuri Stade Amahoro i Remera, aha kandi ni na ho umuhanzi Lil G azamurikira album ye.
Uretse Lil G, hazaba hari n’abandi bahanzi batandukanye dore kuko uzaba ari n’umwanya wo kwibuka Hirwa Henry wariribaga mu itsinda rya Kigali Boys KGB.
Ni muri iki gitaramo kandi intyoza mu marushanwa amaze iminsi abera hirya no hino mu gihugu yiswe “Talentum” yo kureba abahanzi bafite impano zizamenyekana.
Kwinjira bizaba ari amafaranga ibihumbi bibiri mu myanya y’icyubahiro n’igihumbi ahandi hasigaye.
8. Sick City entertainment
Iri si izina ry’igitaramo, ahubwo ni izina ry’itsinda ry’abaririmbyi ribyina indirimbo zigezweho, na ryo ryateguye igitaramo ku itariki ya kabiri Mutarama 2013.
Bari kumwe na bagenzi babo babyina indirimbo zigezweho, ku Ishyo Art Center ku Kacyiru guhera ku isaha ya saa cyenda z’igicamunsi kugeza saa moya z’ijoro. Aba basore n’inkumi bazaba basusurutsa abazaba baje kubareba, dore ko kwinjira bizaba ari amafaranga ibihumbi bibiri ku muntu umwe n’ibihumbi umunani ku bantu batanu bari kumwe.
Akarusho muri iki gitaramo ni uko hazatangirwamo ibihembo (Awards) bitandukanye harimo icy’itsinda ryiza ry’umwaka (Best dance group of the year), Itsinda ryiza rikizamuka (Best upcoming group), Umubyinnyi w’umukobwa witwaye neza kurusha abandi muri uyu mwaka (Best female dancer), ndetse n’umuhungu urusha abandi kubyina akora na siporo (Best B-Boy).
Abazitabira iki gitaramo bazasusurutswa n’amatsinda y’ababyinnyi basanzwe bazwi hano mu Rwanda nka Jabba Junior, Bri8 Fantasy, Krest Crew, Fantoms Crew, Dance Freaks n’abaririmbyi Dark matter entertainment.
9. Igitaramo cy’inkera y’abahizi "Ntungurishirize umuco"
Iki gitaramo cyo giteganyijwe kuwa 30 Ukuboza 2012, aho umuhanzi Rure
mire Focus ashyira ahagaragara album ye yise "Ntungurishirize umuco".
Haraba harimo udushya twinshi, kuko harimo kwiyakana, gukirana, kwivuga, ababyeyi bazaririmba ibihozo by’abana, kumurika imideri, kuvuga amazina y’inka n’ibindi bitandukanye.
Abasusurutsa barimo, Masamba Intore, Itorero Indangamirwa, Umucuranzi w’inanga Nsayisenga Sophie, Mariya Yohana , Jean Paul Samputu n’abandi batandukanye.
Kwinjira muri iki gitaramo kibera muri Hotel Serena guhera saa kumi n’ebyiri z’umugoroba ni amafaranga ibihumbi icumi (10,000) mu myanya y’icyubahiro n’ibihumbi bitanu (5,000) ahandi hose hasigaye.
Ubutumwa:
Umuyobozi w’Umujyi wa Kigali
Mu butumwa butangwa n’Umuyobozi w’Umujyi wa Kigali Ndayisaba Fidèle, ni uko abantu bagomba kwidagadura ariko banazirikana ko umwaka utaha abanyeshuri bazasubira ku ishuri.
Agira ati "Babyeyi namwe mwisanzure, mwidagadure, muhahe, mumererwe neza, abacuruza namwe mucuruze neza ariko kandi mwibuka ko ibyo mukora byose muri iyi minsi mikuru mugomba kuzirikana ko mu ntangiriro z’ukwezi kwa Mutarama (ukwezi kwa mbere) 2013 abana bazasubira ku ishuri. Muzirikane ko na bo bakeneye byinshi bibafasha mu myigire yabo, harimo n’amafaranga y’ishuri."
Yongeraho ati "Abana batarengeje imyaka 18 y’amavuko ntibemerewe kujya mu tubyiniro, keretse mu bitaramo byihariye na byo bashobora kujyanamo n’ababyeyi babo. Urubyiruko igihe na bo bagiye mu bitaramo bibareba, barasabwa gutaha kare kandi bakirinda kunywa ibisindisha n’ibindi biyobyabwenge. Birabujijwe kunywa ibisindisha ku bana bose n’urubyiruko."
Umuvugizi wa Polisi
Umuvugizi wa Polisi y’Igigugu Supt Theos Badege, mu butumwa atanga kuri iyi minsi y’isoza n’itangira ry’umwaka, agira ati “Umutekano mu Rwanda hose umeze neza, abantu bisanzure uko babitekereje kose, bizere umutekano.”
Akomeza agira ati “Ariko barasabwa kwibuka ko amategeko adahagarara, ndetse biba byiza ko umuntu yishima uyu munsi n’ejo agakomeza. Abishimira mu ruhame babimenyeshe Polisi n’izindi nzego z’umutekano, abava kwishima bamenye birinde amakosa cyane cyane arebana n’ibinyabiziga. Abajya kwishima kandi bamenye ko ingo zabo zitatereranwe, kandi twakwishimira kutagira uwo duhana avuye kwishima.”
Muri rusange muri izi mpera z’umwaka wa 2012 no mu itangira ry’umwaka wa 2013 hari ibitaramo bitandukanye, haba muri Kigali n’ahandi hirya no hino mu gihugu tutaretse n’abazarara mu nsengero no mu Kiliziya.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Iyo nzira Imana ikunyuzamo nimara kukugerageza uzavamo umeze nk’izahabu
‘’Ariko izi nzira nyuramo, nimara kungerageza nzavamo meze nk’izahabu’’ Yobu23:10
Yesu yuzuzwa umwuka Wera, ava kuri Yorodani ajyanwa mu butayu, amarayo iminsi mirongo ine ageragezwa n’Umwanzi. Muri iyo minsi ntiyagira icyo arya, nuko arasonza. (Luka 4:1-2)
Abantu benshi bakunda kugira amazina akomeye, kuba mu mashimwe, gukomera, kubaka amazina n’ibindi ariko ibi byose biva mu kwihanganira inzira zose Imana ikunyuzamo. Zishobora kuba ubutayu, ibigeragezo by’uburyo butari bumwe ariko nyuma yabyo Imana ikigaragaza ukahakura ishimwe. Iyo ubonye umuntu arya amafaranga y’akazi yigiye wifuza kumera nkawe ariko uwakubarira imyaka yamaze ku intebe y’ishuri ushobora guhitamo kwibera uko umeze kuko ari byo bigufasha.
Ntabwo Yesu yavuye mu nda ya Mariya ngo ahite agira izina risumba ayandi, hari aho byaciye, ntabwo Dawidi yavukiye kwa Yesaya ngo ahitire i Bwami, hari aho byaciye, ntabwo Yozefu yicaye ku ntebe y’icyubahiro akivuka kwa Yakobo, n’abandi benshi, niwemere iyo nzira Imana ikunyuzamo nimara kukugerageza uzavamo umeze nk’izahabu.
Kugira ngo Yesu yamamare kuri uru rwego hari aho yaciye, hari umwambaro yambaye usuguritse, hari amazina yiswe, hari inzira yanyuzemo ikomeye itakwihanganirwa nubonetse wese, arageragezwa bihagije.
Niba ufite icyizere ko ari Imana yagushyize muri ubwo butayu izabubyaza ikintu byanze bikunze.
Aha kandi uhita ubona ko kunyura mu butayu byari mu mugambi w’Imana bivuga ngo mbere yo kuba umuntu w’umumaro, kumenyekana cg se kubaka izina nk’uko benshi bakunda kubivuga bigusaba kuba ufite aho waciye kandi akenshi haba hameze nko mu butayu.
Nyuma y’aya magambo rero ntiwihebere mu butayu Imana izaharemera amateka hanyuma Imana ihimbazwe kubwawe.
Imana idufashe kumenya ko inzira irimo kutunyuzamo itagamije kutwica ahubwo nimara kutugerageza izadukuramo tumeze nk’izahabu, Mbese hari utakwifuza gutunga izahabu? Hari uwayinyuraho se akayisiga? Mbere y’uru rwego biragusaba kwihangana kugira ngo ubashe kunesha. Imana iguhe umugisha. Amen.


text:
NYUMA YO KUVA K’UMUHANDA, UBU NTA MOTO YAMUNANIRA KUYIKORA
Urasanga urubyiruko rwinshi rwirirwa k’umuhanda ndetse benshi ugasanga mu gitondo babyutse bakina imikino itandukanye nk’igisoro,dam na billard abenshi ugasanga batanganza ko babuze akazi
Rukwangari yahoze ari umwana w’umuhanda kuko ntaho yagiraga aba ubu akaba akorera moto muri garage iherereye mu karere ka Rwamagana,yadutangarije ko ari umugiraneza wamukuye aho k’umuhanda akamujyana muri iyo garage akajya areba uko bakora moto ndetse anafasha kuzana ibikoresho byifashishwa, yakomeje atubwira ko areba moto akamenya ikibazo ifite ndetse akaba yahita agikemura ndetse akaba afite intego yo kwiga gukora n’imodoka,ibyo bikaba byaramugejeje kuri byinshi aho yikemurira ibabazo byose ntawe asabirije nkuko yari abayeho igihe yarakiri k’umuhanda,yasoje agira inama urubyiruko rukiri k’umuhanda ko bakwegera aho bigisha imyuga bagasaba leta ikabafasha kuyiga kuko nawe byaramufashije.


text:
Guswera ni ugushyira imboro mu igituba
Gusambana ni ugushyira imboro mu igituba cy’umugore/umukobwa mutabifitiye uburenganzira bw’amategeko cyangwa idini. Aha nagira nti “KAMI KA MUNTU NI UMUTIMA WE” si ndi umucamanza.
Gufata ku ngufu ni ugushyira imboro mu igituba cy’umugore/umukobwa ku gatuza we yumva atabishaka.No gushaka guswera umugore wawe atabishaka, ukamuswera ku gahato ni ugufata ku ngufu, akureze byakugwa nabi.
Aha ho ndi umucamanza. Birabujijwe 100% n’amategeko. Aha imboro yakujugunya mu mwobo- Ako kenge nyine k’igituba winjiyemo ushobora kugaheramo!!


text:
Madamu Jeannette Kagame niwe Muyobozi Mukuru w’Umuryango Unity Club Intwararumuri, uhuriza hamwe abagize guverinoma, abahoze muri guverinoma nabo bashakanye. Uwo muryango ugamije gutanga umusanzu mu kwimakaza ubumwe n’amahoro byo nkingi y’iterambere rirambye.
Ubwo Madame Jeannette Kagame, yashyikirizwaga iki gihembo, abanyamuryango ba Unity Club Intwararumuri, barase ubutwari bwe ku rugamba rwo kubaka u Rwanda rushya.
Inyandiko Nsobanura-gihembo igira iti “Jeannette Kagame, iki gihembo kibashyikirijwe kubera uruhare rukomeye mwagize mu guteza imbere Ubumwe n’Ubwiyunge mu Banyarwanda.
Nimwe mwashinze Unity Club igizwe n’abagize guverinoma, abahoze muri guverinoma n’abo bashakanye. Nyuma ya Jenoside kandi mu gihugu cyari cyacitsemo ibice, kigatakaza abana bacyo, agaciro na roho yacyo, mwashishikarije abayobozi kuba intwararumuri z’intangiriro nshya.
Mu gihe bamwe barangwaga n’urwikekwe n’ukwiheba, mwe mwabonaga icyizere. Aho bamwe bari bakangaranyijwe n’ubunyamaswa umuntu yagiriraga mugenzi we, mwashimangiye ineza iri muri kamere y’Abanyarwanda.
Ntimwahwemye kugira umuhate wo gushishikariza abayobozi kurenga ku bibatandukanya ahubwo bakabana bashyize hamwe nk’abantu bahuje amateka.
Mwabaye kandi mukomeje kuba ijwi ry’abatagira kivurira, mukihanganisha kandi mugatera ingabo mu bitugu abatishoboye.
Kubera mwe, Abanyamuryango ba Unity Club biyemeje kwishimira no gushimangira Ubunyarwanda, batitaye ku buzima butandukanye
banyuzemo. Muri icyitegererezo n’umubyeyi kuri benshi.
Abayobozi b’u Rwanda bashobora kuba babarizwa mu mashyaka menshi, bafite ibitekerezo bitandukanye, ariko muri Unity Club bose baraza bagasangira ibitekerezo hagamijwe ubumwe bw’abanyarwanda.
Ku bw’ibyo n’ibindi bikorwa byiza by’intagarugero, twebwe abagize Unity Club Intwararumuri, tubashimiye tubashyikiriza iki Gihembo cy’Icyubahiro.”
Mbere yo gushyikirizwa igihembo, Ababyeyi ba Unity Club Intwararumuri, mu ijwi ryabo riranguruye, mu mvugo y’ubusizi, barata Umuyobozi wabo Mukuru, Madamu Jeannette Kagame bagiraga bati:
“Mbasabye umwanya abo dutaramanye,
Ndarike abakobwa baze neza, tuvuge Umwiza wanyuze bose,
Umuseke ujya kweya ntudutange, ndetse na kiberinka ihadusange,
Tuvuge uwacu ubutaruhuka, dusige bwire bwongere bucye,
Tucyikuririmba Mpano y’Ijuru, Isimbi ryiza ribengerana,
Twagabiwe na Rusumbabihe, ngo uduhoze shenge twunamuke !
Ngizi impundu uhorana iwacu
N’ubwo acisha bugufi cyane, inganzo akwiye ijishe i jabiro,
Muhoracyeye avuka heza, n’ingoro atuye ikagaba amariza,
Umusizi ati Imana ni Umuhanga, icyemezo ni uyu Umuhoza wacu,
Rwego ubasumba yabimenye kera, aramuduha natwe ngo tumurikirwe,
Dushime Imana yabaduhaye, duhuze intambwe ikorera u Rwanda
Ngizi impundu uhorana iwacu
Ruhanga ruharaze amaraba, maboko aramirana impuhwe imbabare,
Mbe Mutimukunda rugwiro rusaby’ineza waturinze guhabuka,
Uduha gutuza mu ngo zacu, uba uruhongore rw’imiryango
Warebye kare ubona kure, maze nk’umubyeyi wambara impumbya,
Uhigira u Rwanda gusubiza ingobyi imugongo, n’ubu kandi rurizihiwe.
Ngizi impundu uhorana iwacu
Uri umubyeyi ukwiye u Rwanda rutatse intsinzi Rwego yacyuye,
Uri urukundo urumarigishyika, uwashyitse iwawe acyura ihirwe
Uri isoko itanga urumuri, uwakwegeye aba yahumutse akazira guteba,
Uri isoko y’ubudaheranwa twizihiza, wadusendereje kare tutarabyumva,
Uri Inyeyeri-iyobora, uri urukundo uri urugwiro, wizihiye u Rwanda !
Ayiiii… Ngizi Impundu ! Turabakunda cyane !”


text:
Rwanda :Abanyapolitiki b’amasugi.
Hashize imyaka itari myinshi cyane mu ruhando rw’abatavuga rumwe na leta ya Kigali hadutse itsinda ry’abanyapolitiki biyita (mu mazina ya ruzungu) ko ari “nouvelle génération” cyangwa “new generation”. Ugenekereje mu rurimi rwa gakondo twabita «abanyapolitiki b’amasugi», cyane cyane ko batagira ipfunwe ryo kuvuga ko abababanjirije muri uwo mwuga bijanditse bidasubirwaho bakaba batagifitiwe icyizere cyo kuba hari ikiza bazanira Igihugu cyacu. Bati nimutureke twe tutigeze twiyanduza, twe tudafite icyasha, tubereke uko intama zambarwa.
Ayo masugi iyo uyitegereje usanga koko ari abantu bakiri bato batarageza ku myaka 50 y’amavuko. Abenshi muri bo babaye mu Rwanda nyuma y’amarorerwa yarugwiriye, bamwe ndetse baracyarurimo na n’ubu.
Mu magambo akunze kugaruka mu kibonezamvugo cyabo bagira bati « tugomba guhaguruka tugakosora amafuti yakomeje kuranga abarata inkovu z’umuringa ». Mu buryo butaziguye, birasobanutse ko intego yabo ari uguhambiriza bakuru babo bababanjirije mu kibuga.
Nyamara na none iyo urebye inkubiri n’ivogonyo rya bamwe muri bo, wibaza ahubwo niba hari intumbero ihamye bafitiye u Rwanda, cyangwa niba atari gusa ya politiki ya have mpage. Ntabwo mu by’ukuri bigaragara neza niba hari akarusho baba bafite. Bityo ababarebera bakaba ahubwo babagereranya na ya madini yadutse i Rwanda bamwe bise ay’inzaduka. N’abo bagabo bamwe ntibatinya kubita Inzaduka, hari n’abadatinya rwose kubita Ibyaduka !
Ikindi gikomeye gikunze gutuma abantu babakerensa ni imyitwarire ya bamwe muri bo. Bati ese koko wayoboka umuntu wigize ikigirwamana nko ku gihe cya Kinani cyangwa cya Kim Il Sung. Ubwo baba babivugira ko uretse kuba barigize ba Perezida b’amashyaka bayobora, ahubwo bongeyeho agakeregeshwa biyita ba “Perezida Fondateri” nko mu gihe twari muri Rukumbi. Ibyo nabyo bitera kwibaza kuri abo bagabo, cyane ko benshi muri bo usanga basa nkaho bafite ipfunwe ryo kuba batarabasha kugira uruvugiro rubakwiye, no kugira pawa nk’uko babyifuza. Ikibazo cyabo gikomeye ni ukutagira ukwihangana. Bashaka amaronke y’ako kanya. Ntibazi ko abo barega kurata inkovu z’imiringa bamaze imyaka n’imyaniko bagerageza, bagasiza byakwanga bakimura ikibanza bakongera.
Ubanza ari ukujya duhora tubibutsa ko n’ubwo urubuga rwa politiki rufunguye ku barwanya leta ya Kagame bari hanze y’Igihugu, ntawe uzicara ngo ibintu byizane, ni ugutirima no gushinyiriza.
Cyakora jye aba banyapolitiki mfite icyo mbashimira, kandi sinshidikanya ko batazatinda kugira ubushishozi n’ubukoranabuhanga (professionnalisme), bapfa gusa kwirinda akateye mu banyarwanda ko guheza no gusuzugura.
Ikinshimisha cyabo kandi kimpa ikizere ni uko bahora bahamagarira abandi kwishyira hamwe bagatahiriza umugozi umwe. Cyakora byari kuba byiza iyo nabo batamera nka bakuru babo ngo bashinge amashyaka mashya kandi barasanze hari amashyaka ariho kandi bahuje intego muri rusange. Ariko nta rirarenga.
Babinyemereye nabagira inama yo kudacika intege, kandi ntibababazwe ni uko bakuru babo baba babasuzugura. Ntabwo mpamya ko ari ko bose babasuzugura, kuko nzi ko hari bamwe bagerageza gukorana nabo kandi n’ubu bagifite ubwo bushake. Gusa nabo ntibazagwe mu mutego wo kugira abo bakerensa, kuko kugira ngo politiki y’abatavugarumwe na leta ya Kagame igere ku musaruro ufatika, ni ngombwa ko nta n’umwe usigara inyuma.
Ikibazo ahubwo gikunze kuvuka ni icya “leadership”. Iyo bigeze kuri icyo gika niho bicika, ugasanga bamwe basizoye barwanira imyanya itanariho. Ibyo ariko si umwihariko w’abasaza, kuko n’abakiri bato bakunze kugira iryo rari. Twavuga ko bisa n’aho byabaye kamere ya benshi mu banyapolitiki.
Abanyapolitiki bacu rero ba “new generation”, kubera ko nzi ko batari basaya, bakaba bagifite gihana n’igaruriro, nibige uburyo bushya bwo gukora politiki, ntibakurikire gusa, ahubwo babe abahanzi, bige gutegura no guteganya, iby’imyanya babishyire ku ruhande, kuko n’ubundi imyanya irashakwa kandi iza ari uko hari intsinzi.
Kugira ngo babe imbarutso y’imikorere n’imitekerereze mishyashya, nibabe abahuza ba za “generations”. Bafite amahirwe kuko bari hagati ya “generations” ebyiri : iy’abarengura n’iy’abahinguka. Aha niho mbona bazavana ingufu nibashobora kuba ikiraro gihuza izo ngeri zombi z’abanyapolitiki. Ntibabereho gusa gupinga ibyo abababanjirije, no gushaka guhangana nabo, ahubwo biyumvishe ko bafite misiyo yo guhuza ingeri zose z’Abanyarwanda.
Bityo aho gukomeza kuba abanyapolitiki batagira inenge (b’amasugi) cyangwa badafite ubunararibonye (inzaduka), nibakore ku buryo ari ababyiruka, ari n’abasheshe akanguhe, bose babagana. Nibashishikarire kuba abahuza kandi babe n’abunzi. Ng’uko uko bazaba inararibonye n’inganzamarumbu.
Ni uko jye mbibona. Wowe urabibona ute ?
Jean de Dieu Tulikumana
Source : Akanyamakuru ka FDU-Inkingi


text:
Umuvuzi w’amatungo uri gutera inka intanga Photo:Internet
Bamwe mu baturage bo mu Murenge wa Kabaya mu Karere ka Ngororero baravuga ko babuze intanga zo gutera inka zabo n’izabonetse zigahabwa abahawe inka muri gahunda ya Girinka munyarwanda bonyine.
Aba baturage bakora ubworozi bw’inka muri uyu Murenge bavuga ko batangiye guhura n’ikibazo cyo kubura intanga mu mwaka ushize wa 2015.
Icyo gihe ngo intanga zari ziri ku murenge wa Kabaya ariko ngo abaturage bajya gusaba ko inka zabo ziterwa intanga bakabwirwa ko intanga zihari zagenewe abaturage bahawe inka muri gahunda ya Girinka Munyarwanda gusa.
Umuturage witwa Niyonsenga Schadrack yagize ati “inaha guteza intanga ntibiheruka, abatera intanga batereye abo muri Girinka gusa, abandi baratureka.”
Uyu muturage akomeza avuga ko kuba inka zabo zitaratewe intanga byabagizeho ingaruka kuko babanguriza ku mfizi z’ubwoko butari bwiza rimwe na rimwe n’inka zabo zikahandurira indwara y’imitezi.
Yagize ati “ dushyira ku bumasa bw’ubunyembwa bubyara inka zidatanga umukamo, rimwe na rimwe inka yawe ikahandurira imitezi.”
Sekabanza Francois we yavuze ko mu murenge wa Kabaya hari ikibazo cy’abantu bashinzwe gutera intanga kuko babakenera bakababura mu gihe inka zabo zarinze.
Yagize ati “inka yanjye yaje kuyirindisha, igihe kiragera irarinda ariko naramuhamagaye ambwira ko adahari, njya kubanguriza ku kimasa gisanzwe.”
Umuyobozi w’Umurenge wa Kabaya Tuyizere Anastase yemeza ko aborozi bo mu Murenge wa Kabaya bagize ikibazo cyo kutabona intanga uko bikwiye akavuga ko byatewe n’uko icyuma gikonjesha intanga cyo mu kigo gishinzwe Ubuhinzi n’Ubworozi cyapfuye.
Yagize ati “nibyo koko twagize ikibazo cyo kubura intanga ariko sitwe byaturutseho byatewe n’uko icyuma gikonjesha intanga cyiri muri RAB cyari cyarapfuye ariko ubu rwose abaturage baze biyandikishe inka zabo zizaterwe intanga.”
Ku kibazo cy’abashinzwe gutera intanga batita ku borozi, umuyobozi w’umurenge wa Kabaya Tuyizere avuga ko hari igihe bigeze kumara amezi 6 badafite veterineri ariko ubu ngo bafite abantu 2 babihuguriwe kandi icyo kibazo ntikizongera kubaho.


text:
Ariko mwebweho, abifatanije n’Uwiteka Imana yanyu muracyariho mwese uyu munsi!
Ariko mwebweho, abifatanije n’Uwiteka Imana yanyu muracyariho mwese uyu munsi! Gutegeka kwa kabiri 4:4
Kwifatanya n’Imana ni ukuba mu itsinda rimwe nayo. Mukemeranwa uko muzagenda, mukemeranwa ku mirongo ngenderwaho, ahasigaye buri wese akarahirira kutazatatira igihango cyangwa kuzabyitwaramo neza. Icyo nzi neza ntashidikanya nuko Imana yacu yo itaguhemukira cyangwa ngo yice gahunda mwagiranye,. Umuntu yakwinanirwa ku giti cye ariko kwifatanya n’Uwiteka ni ibintu bikomeye cyane.
Umuririmbyi umwe yararirimbye ngo “ Kugenda nawe Yesu, Kugendana nawe,
Kugendana nawe Yesu ni amahirwe! Imana ishimwe.
Hari ibyiza byo kwifatanya n’Imana.
Mu rugendo rw’abisirayeri , abatarifatanije n’Imana ngo bari barifatanije n’ikigirwamana baali kandi nabo igihembo cyabo cyabaye icy’uko Imana yabarimbuye ikabakura mu bwoko bw’abisirayeri. Imana idusure
Ariko ngo abifatanije n’Uwiteka Imana nubwo banyuze mu bikomeye ariko Imana yagiye ibanambaho, ibahagararaho! Imana ishimwe. Imana ngo rimwe yihinduraga inkingi y’umuriro, ubundi ikaba igicu, ubundi ngo ikareba ababisha babo nabi, kubareba nabi gusa bigatuma ngo amagare yabo akururuka bibaruhije, ibintu bigakomera! Ni igitangaza
“Mbese hari ishyanga rikomeye rifite Imana iriba hafi, nk’uko Uwiteka Imana yacu ituba hafi iyo tuyiyambaje” Gutegeka kwa kabiri 4: 7
Ngo umuntu n’Imana iyo bari kumwe bifatanije, umuntu arabura hakajya haboneka Imana mu mwanya we . Imana idusobanurire “ Ariko nunyumvira by’ukuri , ugakora ibyo nzavuga byose, nanjye nzaba umwanzi w’abanzi bawe, n’umubisha w’ababisha bawe. Kuva 23:22
Ni igitangaza. Tekereza Imana yabaye umwanzi w’abanzi bawe, ikaba umubisha w’ababisha bawe. Sinzi niba ugira abakwanga… ariko iyo wifatanije n’Imana, ubwo uwihaye kukwanga aba yikozeho kuko aba ashoje urugamba n’Imana. N’ibintu bikomeye cyane. Ngo izaba umwanzi w’abanzi bawe!!!
“Nzohereza igitinyiro cyanjye kikujye imbere, nirukane abantu uzageramo bose, ntume ababisha bawe bose baguha ibitugu”. Kuva 23:27 Iyo utifatanije n’Imana, intambara yakakurwaniriye uzirwana wenyine, iyo mwifatanije, ibibarwanya bibarwaniriza hamwe.
Ariko mwebweho, abifatanije n’Uwiteka Imana yanyu muracyariho mwese uyu munsi!
Ndi wowe nakwifatanya n’Uwiteka Imana kukgirango andwanirire mu bihe bikomeye ndimo kunyuramo. Nkurikije ukuntu ngo satani azerera nk’intare ashaka uwo yaconcomera, nahisemo kwifatanya n’Uwiteka kugirango ambere ubuhungiro ndetse n’Umutabazi ku munsi w’amakuba n’ibyago.
Ntakindi nsabwa uretse kumwumvira kuko atagendana n’umuntu udashaka kumva.
Ibihe byiza
Alice


text:
Nyamagabe: Kwifashisha ikoranabuhanga ni kimwe mu bizakumira gutekinika imihigo
Ubuyobozi bw’Akarere ka Nyamagabe buravuga ko kwifashisha ikoranabuhanga ari kimwe mu bizaca ingeso yo “gutekinika” imihigo no kongerera agaciro raporo zitanzwe kuko biba byoroshye kubona aho zaturutse.
Mu mwiherero w’abayobozi wabaye ku nshuro ya 12 ku wa 28-02/03/2015, hagarutswe ku kibazo cy’abayobozi b’inzego z’ibanze batanga amakuru atari yo, bikadindiza iterambere ry’umuturage.
Philbert Mugisha, umuyobozi w’Akarere ka Nyamagabe wanitabiriye uyu mwiherero w’abayobozi, mu kiganiro yagiranye na Kigali Today yatangaje ko gutegura imibare y’ibanze igashyirwa muri za mudasobwa no kugenzura ibikorwa umunsi ku wundi bizatuma raporo mpimbano zicika.
Yagize ati “umuntu hari igihe yavuga ko byihutirwa, ugasanga atanze raporo itari yo, ibyo tugomba gukora rero harimo gukurikirana ibikorwa byacu umunsi ku wundi, hatagombeye kubyegeranya ari uko wayisabwe n’urwego runaka hagomba kubaho kwibwiriza”.
Yakomeje agira ati “icyo tubona nk’igisubizo ni ukwifashisha ikoranabuhanga, rimwe na rimwe hari igihe umuntu abazwa aho yahereye ugasanga ntari kuhabona, umuntu biramusaba kongera gushakisha imibare, kandi umuntu yifashishije ikoranabuhanga ibyo ngibyo byashoboka”.
Kubona raporo ntibihagije hagomba gukurikiranwa ko zihuye n’ibikorwa, hagaragaramo kubeshya cyangwa kwibera umuntu akabibazwa kuko ingaruka zigaruka ku muturage abayobozi bakorera bityo iterambere ryihuse ntiribashe kugerwaho.
Caissy Chrsitine Nakure


text:
Hariho abantu bafata ibivugwa muri Bibiliya nk’inkuru zisanzwe ku buryo bashobora no gutekereza ko bitabayeho ariko Ijambo ry’Imana nkuko ryanditswe muri Bibiliya ni ukuri kandi kuzima kuko hagenda harushaho no kuboneka ibihamya byemeza ukuri kwa Bibiliya. Mu bintu biranga igihugu cyangwa ubwami habamo n’icyo twita ikirangantego, kuri ubu hakaba havumbuwe ikirangantego cy’ubwami bwa Hezekiya uvugwa muri Bibiliya. Iki kirangantego cyavumbuwe mu mujyi wa Yerusalemu ya Kera nyuma y’uko itsinda ry’abashakashatsi bari bamaze igihe bacukura aho uwo mujyi wari wubatse kugira ngo barebe ko hari ibyaba byarawuranganga byahaboneka.
Nkuko Charisma News yabitangaje, bavuga ko icyo kirangantego gikoze mw’ibumba cyizwi ku izina rya Bulla, cyabayeho cyera cyane ahagana mu myaka ya 700 mbere y’ivuka rya Yesu Kristo. Iki kirangantego kikaba cyaravumbuwe mu gace gatuwe gakungahayeho ibimenyetso bikomeye byarangaga insengero za kera za mbere z’Abayahudi.
Bwana Eilat Mazar, wo muri kaminuza yitwa Hebrew University akaba ari nawe wayoboye iryo tsinda ry’abashakashatsi bavumbuye icyo kirangantego, yavuze ko ari bwo bwa mbere habonetse ikirangantego nyuma yo kwifashisha ubumenyi n’ubuhanga bushingiye kwicukura nk’iryo bakoze kugira ngo babashe kuvumbura icyo kirangantego.
Bivugwa ko icyo kirango cyaba cyari cyarajugunywe mu myanda mu gihe cy’umwami Hezekiya. Iki kirangantego cyizwi kw’izina rya bulla cyari cyaravumbuwe bwa mbere mu myaka 5 ishize ariko kizagushyirwa ahantu h’ibanga hamwe n’ibindi 33 ariko nyuma y’inyigo n’ubusesenguzi bwimbitse bwakozwe n’itsinda rya Mozar, nibwo basanze rwose cyuzuje ibyarangaga ubwo bwami bwa Hezekiya.
Iki kirangantego bavuga ko gifite inyandiko y’Igiheburayo, aho cyanditseho amagambo agira ati” iki ni cya Hezekiya(umuhungu wa) Ahazi umwami w’Abayuda.”
Ushaka kumenya byinshi k’umwami Hezekiya, wasoma ibitabo biboneka muri Bibiliya nk’uko bivuga k’ubwami bwe. Ushobora gusoma 2 Abami, 2 Ngoma ndetse no muri Yesaya.
Iyo usomye 2 Abami 18:5-7, haravuga ngo” Hezekiya yiringiraga Uwiteka Imana ya Isirayeli. Mu bami bose b’Abayuda bamuherutse nta wahwanye na we, no mu bamubanjirije kuko yomatanye n’Uwiteka ntareke kumukurikira, ahubwo akitondera amategeko yategetse Mose.Uwiteka yabanaga na we, akabashishwa byose aho yajyaga hose. Bukeye agandira umwami wa Ashuri, ntiyaba akimukorera.


text:
Ngoma: Nyuma yo kumenya neza imikorere ya BDF koperative z’urubyiruko ziyemeje kuyigana
Urubyiruko rwo mu murenge wa Mutendeli rwibumbiye muri koperative KOISHIMU rwatangiye umushinga wo korora amafi, ruvuga ko nyuma yo gutangira umushinga wabo bakabona ari mwiza bagiye kugana ikigo cyabashyiriweho cy’ingwate BDF (Busness Development Fund) ngo bagure umushinga wabo, kandi kibafasha mu kubona inguzanyo.. Nyuma yo kwitabira kongere y’ururbyiruko yabaye tariki 17/05/2014 bagasobanurirwamo imikorere y’ikigega cy’ingwate ... Read More


text:
Abakristu benshi bakunda gusenga bambaza Imana, cyane cyane igihe bari mu makuba, ariko hari igihe kigera bagacika intege bitewe no gutinda gusubizwa, ariko nk’uko Pastor Marie Jeanne Kayitesi yabiganirije UBUGINGO.COM, abagira inama yo kudacika intege mu kwambaza Imana.
“Yewe Yerusalemu, nshyize abarinzi ku nkike zawe, ntibazaceceka ku manywa na nijoro. Yemwe abibutsa Uwiteka, ntimugatuze.Kandi ntimukamuhwemere kugeza ubwo azakomeza i Yerusalemu, akahahindura ishimwe mu isi.” Yesaya 62:6-7.
Ashingiye kuri iri Jambo, Pastor Marie Jeanne Kayitesi, agira abakristu inama yo gukomeza kwibutsa Imana badacogora. “Abakristu benshi barasenga babona badasubijwe bakabivamo, babona nta gihinduka bagacika intege. Nyamara si ko byagakwiye kujyenda; umwana w’Imana agomba guhora asenga. Erega na Yesu Kristu: Umwana w’Imana, yarasengaga.”
“Ujye usenga, utitirize, kugeza igihe cya kibazo kivuyeho: Yerusalemu ihindutse amashimwe.”


text:
N’ubwo ubusambanyi buri ku isonga mu gusenyuka kw’ingo nyinshi, hari ibindi bintu bitanu nabyo biri gusenya ingo.
1. Inshuti mbi : Inshuti mbi zisenya urugo mu buryo bubiri :
- Zikubwira amagambo y’ubujajwa, y’ibihuha adafite gihamya nawe kubera kuzizera ukayemera ukayagenderaho nta perereza ryimbitse ukoze.
- Zizi ibyawe byose, zizi intege nke zawe n’amakosa yawe zikabiheraho zitereta uwo mwashakanye zikamugutwara.
2. Umwanya : Muri iki gihe abantu benshi barahuze kuburyo batabona umwanya uhagije wo kwita kubo bashakanye.
3. Irari : Umuntu urarikira ibyo adashobora kubona, iyo abonye umutunzi umutereta bituma ahita amusanga akareka uwo bashakanye.
4. Gutera inda : Iyo umusore n’umukobwa bakubaganye kandi badakundana, umukobwa bikamuviramo gusama, bituma bihutisha gahunda y’ubukwe bagashyingiranywa. Ariko iyo hashize igihe ntibatinda kubona ko bibeshye kuko batangira kuryana bagasenya urugo rwabo.
5. Urukundo ruke : Mu guhitamo uwo mwashingana urugo iyo utagendeye ku rukundo ahubwo ukagendera ku bintu bimwe na bimwe nk’amashuri, ubutunzi, ubwiza,.. hari igihe usanga waribeshye ku muntu bikakuviramo gusenya.
Ibintu 5 bisenya ingo muri iki gihe
N’ubwo ubusambanyi buri ku isonga mu gusenyuka kw’ingo nyinshi, hari ibindi bintu bitanu nabyo biri gusenya ingo.